02014R1322 — SK — 26.06.2018 — 002.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B DELEGOVANÉ NARIADENIE KOMISIE (EÚ) č. 1322/2014 z 19. septembra 2014, ktorým sa dopĺňa a mení nariadenie Európskeho parlamentu a Rady (EÚ) č. 167/2013, pokiaľ ide o konštrukciu vozidla a všeobecné požiadavky na schvaľovanie poľnohospodárskych a lesných vozidiel (Text s významom pre EHP) (Ú. v. ES L 364 18.12.2014, s. 1)

Zmenené a doplnené:









▼B

DELEGOVANÉ NARIADENIE KOMISIE (EÚ) č. 1322/2014

z 19. septembra 2014,

ktorým sa dopĺňa a mení nariadenie Európskeho parlamentu a Rady (EÚ) č. 167/2013, pokiaľ ide o konštrukciu vozidla a všeobecné požiadavky na schvaľovanie poľnohospodárskych a lesných vozidiel

(Text s významom pre EHP)







KAPITOLA I

PREDMET ÚPRAVY A VYMEDZENIE POJMOV

Článok 1

Predmet úpravy

Toto nariadenie stanovuje podrobné technické požiadavky a skúšobné postupy týkajúce sa návrhu, konštrukcie a montáže vozidiel na účely schvaľovania poľnohospodárskych a lesníckych vozidiel a ich systémov, komponentov a samostatných technických jednotiek, podrobné podmienky a požiadavky týkajúce sa postupov typového schvaľovania, skúšok so simuláciou a zhody výroby, technických špecifikácií v súvislosti s prístupom k informáciám o opravách a údržbe vozidiel a výkonnostných noriem a kritérií pre posudzovanie technických služieb v súlade s nariadením (EÚ) č. 167/2013.

Článok 2

Vymedzenie pojmov

Uplatňuje sa toto vymedzenie pojmov:

1. „referenčný bod sedadla (S)“ je priesečník stredovej pozdĺžnej roviny sedadla, tangenciálnej roviny pri spodnej časti čalúneného operadla sedadla a vodorovnej roviny. Táto vodorovná rovina pretína spodný povrch sedadla 150 mm pred vzťažným bodom sedadla (S) (pozri dodatok 8 k prílohe XIV);

2. „ovládač“ je tá časť, ktorej bezprostredné uvedenie do chodu umožňuje zmeniť stav alebo spôsob funkcie traktora alebo každého k nemu pripojeného zariadenia;

3. „štít“ je ochranné zariadenie, ktoré je umiestnené tesne pred nebezpečným miestom, ktoré samotné alebo spolu s ďalšími časťami stroja zabraňuje dotknúť sa nebezpečných častí zo všetkých strán;

4. „zábrana“ je ochranné zariadenie, ktoré pomocou zábradlia, mreže alebo podobného zriadenia zaisťuje bezpečnú vzdialenosť, ktorá bráni dotyku s nebezpečnou časťou;

5. „kapota“ je ochranné zariadenie, ktoré je umiestnené tesne pred nebezpečným miestom a ktoré bráni dotyku s ním zo zakrytej strany;

6. „pevne pripojené“ znamená, že odstránenie takého ochranného zariadenia je možné len pomocou náradia;

7. „horúci povrch“ je akýkoľvek kovový povrch traktora, ktorý dosahuje pri bežnom používaní predpokladom výrobcom teplotu vyššiu ako 85 °C alebo plastové povrchy, ktoré dosiahnu teplotu vyššiu ako 100 °C.







KAPITOLA II

POŽIADAVKY NA KONŠTRUKCIU VOZIDLA A VŠEOBECNÉ POŽIADAVKY NA TYPOVÉ SCHVÁLENIE

Článok 3

Všeobecné povinnosti výrobcu v súvislosti s konštrukciou vozidla

1. Výrobcovia vybavia poľnohospodárske a lesné vozidlá systémami, komponentmi a samostatnými technickými jednotkami ovplyvňujúcimi bezpečnosť posádky vozidla, ktoré sú navrhnuté, skonštruované a zmontované tak, aby vozidlo v bežnej prevádzke a udržované podľa predpisov výrobcu plnilo podrobné technické požiadavky a skúšobné postupy stanovené v článkoch 4 až 32.

2. Výrobca prostredníctvom fyzickej skúšky preukážu schvaľovaciemu úradu, že poľnohospodárske a lesné vozidlá sprístupnené na trhu, registrované alebo uvedené do prevádzky v Únii spĺňajú podrobné technické požiadavky a skúšobné postupy týkajúce sa environmentálnych vlastností týchto vozidiel, ako je stanovené v článkoch 4 až 32.

3. Výrobcovia zabezpečia, aby náhradné diely a vybavenie sprístupnené na trhu alebo uvádzané do prevádzky v Únii spĺňali podrobné technické požiadavky a skúšobné postupy s ohľadom na environmentálne vlastnosti vozidiel uvedené v tomto nariadení. Schválené poľnohospodárske a lesné vozidlo vybavené takýmto náhradným dielom alebo vybavením musí spĺňať rovnaké skúšobné požiadavky a limitné hodnoty výkonu ako vozidlo vybavené originálnou súčiastkou.

4. Výrobcovia zabezpečia dodržiavanie postupov typového schvaľovania na overenie zhody výroby, pokiaľ ide o podrobné požiadavky na konštrukciu vozidla stanovené v tomto nariadení.

Článok 4

Uplatňovanie predpisov EHK OSN

Predpisy EHK OSN a ich zmeny uvedené v prílohe I k tomuto nariadeniu sa uplatňujú na typové schválenie poľnohospodárskych a lesných vozidiel podľa podmienok stanovených v tomto nariadení.

Článok 5

Uznávanie skúšobných protokolov vydaných na základe kódexov OECD na účely typového schválenia EÚ

V súlade s článok 50 nariadenie (EÚ) č. 167/2013, skúšobné protokoly vydané na základe kódexov OECD uvedených v prílohe II k tomuto nariadeniu sa uznávajú na účely typového schválenia EÚ ako alternatíva k skúšobnému protokolu vydanému na základe tohto nariadenia.

Článok 6

Opatrenia týkajúce sa typového schvaľovania vrátane požiadaviek v súvislosti s virtuálnym skúšaním

Opatrenia týkajúce sa typového schvaľovania uvedené v článok 20 ods. 8 nariadenia (EÚ) č. 167/2013 a požiadavky týkajúce sa virtuálneho skúšania uvedené v článku 27 ods. 6 uvedeného nariadenia sú stanovené v prílohe III k tomuto nariadeniu.

Článok 7

Opatrenia týkajúce sa zhody výroby

Opatrenia týkajúce sa zhody výroby uvedené v článku 28 ods. 6 nariadenia (EÚ) č. 167/2013 sú stanovené v prílohe IV k tomuto nariadeniu.

Článok 8

Požiadavky na prístup k informáciám o oprave a údržbe vozidiel

Požiadavky na prístup k informáciám o oprave a údržbe vozidiel uvedené v článku 53 ods. 12 nariadenia (EÚ) č. 167/2013 sú stanovené v prílohe V k tomuto nariadeniu.

Článok 9

Požiadavky uplatňované na konštrukcie chrániace pri prevrátení (dynamické skúšky)

Skúšobné postupy a požiadavky na ochranné konštrukcie chrániace vodiča pri prevrátení, pokiaľ ide o dynamické skúšky vozidiel kategórií T1, T4.2 a T4.3 uvedené v článku 18 ods. 2 písm. a) nariadenia (EÚ) č. 167/2013 sa musia vykonávať a overovať v súlade s prílohou VI k tomuto nariadeniu.

Článok 10

Požiadavky uplatňované na konštrukcie chrániace pri prevrátení (pásové traktory)

Skúšobné postupy a požiadavky na ochranné konštrukcie chrániace vodiča pri prevrátení, pokiaľ ide o pásové traktory kategórií C1, C2, C4.2 a C4.3 uvedené v článku 18 ods. 2 písm. a) nariadenia (EÚ) č. 167/2013 sa musia vykonávať a overovať v súlade s prílohou VII k tomuto nariadeniu.

Článok 11

Požiadavky uplatňované na konštrukcie chrániace pri prevrátení (statické skúšky)

Ako alternatívu k požiadavkám stanoveným v článku 9 a článku 10, sa výrobcovia môžu rozhodnúť, že splnia požiadavky tohto článku, ak typ vozidla patrí do oblasti uplatňovania stanovenej v prílohe VIII k tomuto nariadeniu. Skúšobné postupy a požiadavky na ochranné konštrukcie chrániace vodiča pri prevrátení, pokiaľ ide o statické skúšky vozidiel kategórií T1/C1, T4.2/C4.2 a T4.3/C4.3 uvedené v článku 18 ods. 2 písm. a) nariadenia (EÚ) č. 167/2013 sa musia vykonávať a overovať v súlade s prílohou VIII k tomuto nariadeniu.

Článok 12

Požiadavky uplatňované na konštrukcie chrániace pri prevrátení (ochranné konštrukcie chrániace pri prevrátení, namontované vpredu na úzkorozchodných traktoroch)

Skúšobné postupy a požiadavky na ochranné konštrukcie chrániace pri prevrátení namontované vpredu, pokiaľ ide o úzkorozchodné traktory, ►M2 pre vozidlá kategórií T2/C2, T3/C3 a T4.3/C4.3 ◄ uvedené v článku 18 ods. 2 písm. a) nariadenia (EÚ) č. 167/2013 sa musia vykonávať a overovať v súlade s prílohou IX k tomuto nariadeniu.

Článok 13

Požiadavky uplatňované na konštrukcie chrániace pri prevrátení (ochranné konštrukcie chrániace pri prevrátení, namontované vzadu na úzkorozchodných traktoroch)

Skúšobné postupy a požiadavky na ochranné konštrukcie chrániace pri prevrátení namontované vzadu, pokiaľ ide o úzkorozchodné traktory, pre vozidlá kategórií T2/C2, T3/C3 a T4.3/C4.3 uvedené v článku 18 ods. 2 písm. a) nariadenia (EÚ) č. 167/2013 sa musia vykonávať a overovať v súlade s prílohou X k tomuto nariadeniu.

Článok 14

Požiadavky uplatňované na konštrukcie chrániace pred padajúcimi predmetmi

Skúšobné postupy a požiadavky na konštrukcie chrániace pred padajúcimi predmetmi pre vozidlá kategórií T a C uvedené v článku 18 ods. 2 písm. b) nariadenia (EÚ) č. 167/2013 sa musia vykonávať a overovať v súlade s prílohou XI k tomuto nariadeniu.

Článok 15

Požiadavky uplatňované na sedadlá spolujazdcov

Skúšobné postupy a požiadavky na sedadlá spolujazdcov pre vozidlá kategórií T a C uvedené v článku 18 ods. 2 písm. c) nariadenia (EÚ) č. 167/2013 sa musia vykonávať a overovať v súlade s prílohou XII k tomuto nariadeniu.

Článok 16

Požiadavky uplatňované na vystavenie vodiča hladine hluku

Skúšobné postupy a požiadavky na vystavenie vodiča hladine hluku pre vozidlá kategórií T a C uvedené v článku 18 ods. 2 písm. d) nariadenia (EÚ) č. 167/2013 sa musia vykonávať a overovať v súlade s prílohou XIII k tomuto nariadeniu.

Článok 17

Požiadavky uplatňované na sedadlo vodiča

Skúšobné postupy a požiadavky uplatňované na sedadlo vodiča pre vozidlá kategórií T a C uvedené v článku 18 ods. 2 písm. c) nariadenia (EÚ) č. 167/2013 sa musia vykonávať a overovať v súlade s prílohou XIV k tomuto nariadeniu.

Článok 18

Požiadavky uplatňované na priestor pre obsluhu a na prístup na miesto vodiča

Skúšobné postupy a požiadavky uplatňované na priestor pre obsluhu a na prístup na miesto vodiča pre vozidlá kategórií T a C uvedené v článku 18 ods. 2 písm. f) nariadenia (EÚ) č. 167/2013 sa musia vykonávať a overovať v súlade s prílohou XV k tomuto nariadeniu.

Článok 19

Požiadavky uplatňované na vývodové hriadele

Skúšobné postupy a požiadavky uplatňované na vývodové hriadele pre vozidlá kategórií T a C uvedené v článku 18 ods. 2 písm. g) nariadenia (EÚ) č. 167/2013 sa musia vykonávať a overovať v súlade s prílohou XVI k tomuto nariadeniu.

Článok 20

Požiadavky uplatňované na ochranu komponentov pohonu

Skúšobné postupy a požiadavky uplatňované na ochranu komponentov pohonu pre vozidlá kategórií T a C uvedené v článku 18 ods. 2 písm. h) nariadenia (EÚ) č. 167/2013 sa musia vykonávať a overovať v súlade s prílohou XVII k tomuto nariadeniu.

Článok 21

Požiadavky uplatňované na ukotvenia bezpečnostných pásov

Skúšobné postupy a požiadavky uplatňované na ukotvenia bezpečnostných pásov pre vozidlá kategórií T a C uvedené v článku 18 ods. 2 písm. i) nariadenia (EÚ) č. 167/2013 sa musia vykonávať a overovať v súlade s prílohou XVIII k tomuto nariadeniu.

Článok 22

Požiadavky uplatňované na bezpečnostné pásy

Skúšobné postupy a požiadavky uplatňované na bezpečnostné pásy pre vozidlá kategórií T a C uvedené v článku 18 ods. 2 písm. j) nariadenia (EÚ) č. 167/2013 sa musia vykonávať a overovať v súlade s prílohou XIX k tomuto nariadeniu.

Článok 23

Požiadavky uplatňované na ochranu proti prenikajúcim objektom

Skúšobné postupy a požiadavky uplatňované na ochranu proti prenikajúcim objektom pre vozidlá kategórií T a C uvedené v článku 18 ods. 2 písm. k) nariadenia (EÚ) č. 167/2013 sa musia vykonávať a overovať v súlade s prílohou XX k tomuto nariadeniu.

Článok 24

Požiadavky uplatňované na výfukové systémy

Skúšobné postupy a požiadavky uplatňované na výfukové systémy pre vozidlá kategórií T a C uvedené v článku 18 ods. 2 písm. l) nariadenia (EÚ) č. 167/2013 sa musia vykonávať a overovať v súlade s prílohou XXI k tomuto nariadeniu.

Článok 25

Požiadavky uplatňované na prevádzkovú príručku

Požiadavky uplatňované na prevádzkovú príručku vrátane aspektov vzťahujúcich sa na ochranu pred nebezpečnými látkami a prevádzku a údržbu vozidla pre vozidlá kategórie T, C, R a S uvedené v článku 18 ods. 2 písm. l), n) a q) nariadenia (EÚ) č. 167/2013 sa stanovujú v prílohe XXII k tomuto nariadeniu.

Článok 26

Požiadavky uplatňované na ovládače vrátane bezpečnosti a spoľahlivosti systémov riadenia a zariadení na núdzové a automatické zastavenie

Skúšobné postupy a požiadavky uplatňované na ovládače vrátane bezpečnosti a spoľahlivosti systémov riadenia a zariadení na núdzové a automatické zastavenie pre vozidlá kategórií T a C uvedené v článku 18 ods. 2 písm. o) nariadenia (EÚ) č. 167/2013 sa musia vykonávať a overovať v súlade s prílohou XXIII k tomuto nariadeniu.

Článok 27

Požiadavky uplatňované na ochranu proti iným mechanickým nebezpečenstvám

Skúšobné postupy a požiadavky na ochranu proti mechanickým nebezpečenstvám vrátane aspektov týkajúcich sa ochrany pred drsnými povrchmi, ostrými hranami a uhlami, prasknutím potrubí na kvapaliny a nekontrolovaným pohybom vozidla, iných ako tie, ktoré sú uvedené v článkoch 9 až 14, 19 a 23 pre vozidlá kategórií T, C, R a S uvedené v článku 18 ods. 2 písm. p) nariadenia (EÚ) č. 167/2013, sa vykonávajú a overujú v súlade s prílohou XXIV k tomuto nariadeniu.

Článok 28

Požiadavky uplatňované na ochranné kryty a ochranné zariadenia

Skúšobné postupy a požiadavky uplatňované na ochranné kryty a ochranné zariadenia pre vozidlá kategórií T, C, R a S uvedené v článku 18 ods. 2 písm. r) nariadenia (EÚ) č. 167/2013 sa musia vykonávať a overovať v súlade s prílohou XXV k tomuto nariadeniu.

Článok 29

Požiadavky uplatňované na informácie, upozornenia a označenia

Skúšobné postupy a požiadavky uplatňované na informácie, upozornenia a označenia, vrátane aspektov vzťahujúcich sa na varovné signály s ohľadom na brzdenie a prevádzku a údržbu vozidla pre vozidlá kategórie T, C, R a S uvedené v článku 18 ods. 2 písm. s) nariadenia (EÚ) č. 167/2013 sa musia vykonávať a overovať v súlade s prílohou XXVI k tomuto nariadeniu.

Článok 30

Požiadavky uplatňované na materiály a výrobky

Skúšobné postupy a požiadavky uplatňované na materiály a výrobky pre vozidlá kategórií T a C uvedené v článku 18 ods. 2 písm. t) nariadenia (EÚ) č. 167/2013 sa musia vykonávať a overovať v súlade s prílohou XXVII k tomuto nariadeniu.

Článok 31

Požiadavky uplatňované na batérie

Skúšobné postupy a požiadavky uplatňované na batérie pre vozidlá kategórií T a C uvedené v článku 18 ods. 2 písm. u) nariadenia (EÚ) č. 167/2013 sa musia vykonávať a overovať v súlade s prílohou XXVIII k tomuto nariadeniu.

Článok 32

Požiadavky uplatňované na ochranu pred nebezpečnými látkami

Skúšobné postupy a požiadavky uplatňované na ochranu pred nebezpečnými látkami pre vozidlá kategórií T a C uvedené v článku 18 ods. 2 písm. l) nariadenia (EÚ) č. 167/2013 sa musia vykonávať a overovať v súlade s prílohou XXIX k tomuto nariadeniu.







KAPITOLA III

POŽIADAVKY TÝKAJÚCE SA TECHNICKÝCH SLUŽIEB

Článok 33

Normy výkonnosti a posudzovanie technických služieb

Technické služby musia spĺňať normy výkonnosti a dodržiavať postupy pre ich posudzovanie uvedené v článku 61 nariadenia (EÚ) č. 167/2013, ktoré sa overujú v súlade s prílohou XXX k tomuto nariadeniu.

Článok 34

Prípustnosť vlastného skúšania

Pokiaľ ide o vlastné skúšanie vnútropodnikovými technickými službami uvedené v článku 60 ods. 1 nariadenia (EÚ) č. 167/2013, takéto skúšanie sa môže vykonávať len v prípadoch povolených podľa prílohy III k tomuto nariadeniu.







KAPITOLA IV

VNÚTROŠTÁTNE TYPOVÉ SCHVAĽOVANIE VOZIDIEL, SYSTÉMOV, KOMPONENTOV ALEBO SAMOSTATNÝCH TECHNICKÝCH JEDNOTIEK

Článok 35

Vnútroštátne typové schvaľovanie vozidiel, systémov, komponentov alebo samostatných technických jednotiek

Vnútroštátne orgány nesmú odmietnuť udeliť vnútroštátne typové schválenie pre typ vozidla, systém, komponent alebo samostatnú technickú jednotku z dôvodov týkajúcich sa požiadaviek na konštrukciu v prípade, že vozidlo, systém, komponent alebo samostatná technická jednotka spĺňa požiadavky stanovené v tomto nariadení.







KAPITOLA V

ZÁVEREČNÉ USTANOVENIA

▼M2

Článok 35a

Prechodné ustanovenia

1. Do 26. júna 2018 vnútroštátne orgány naďalej udeľujú typové schválenia typom poľnohospodárskych a lesných vozidiel alebo typom systémov, komponentov alebo samostatných technických jednotiek v súlade s týmto nariadením v jeho znení platnom k 25. júna 2018.

2. Do 31. decembra 2018 členské štáty povoľujú uvedenie na trh, registráciu alebo uvedenie do prevádzky poľnohospodárskych a lesných vozidiel, systémov, komponentov alebo samostatných technických jednotiek založených na type schválenom v súlade s týmto nariadením v jeho platnom znení k 25. júna 2018.

▼B

Článok 36

Zmeny v prílohe I k nariadeniu (EÚ) č. 167/2013

Príloha I k nariadeniu (EÚ) č. 167/2013 sa mení takto:

1. v riadku č. 39 sa položky zodpovedajúce kategóriám vozidiel Ca a Cb nahrádzajú výrazom „X“;

2. v riadku č. 41 sa položky zodpovedajúce kategóriám vozidiel T2a a T2b nahrádzajú výrazom „X“;

3. v riadku č. 43 sa položky zodpovedajúce kategóriám vozidiel Ca a Cb nahrádzajú výrazom „X“;

4. v riadku č. 44 sa položky zodpovedajúce kategóriám vozidiel Ca a Cb nahrádzajú výrazom „X“.

Článok 37

Nadobudnutie účinnosti a uplatňovanie

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Uplatňuje sa od 1. januára 2016.

Toto nariadenie je záväzné v celom rozsahu a priamo uplatniteľné vo všetkých členských štátoch.









OBSAH







Číslo prílohy Názov prílohy Požiadavky na konštrukciu vozidla a všeobecné požiadavky na typové schválenie I Uplatňovanie predpisov EHK OSN II Uznávanie skúšobných protokolov vydaných na základe kódexov OECD na účely typového schválenia EÚ ΙΙΙ Opatrenia týkajúce sa typového schvaľovania, vrátane požiadaviek v súvislosti s virtuálnym skúšaním IV Opatrenia týkajúce sa zhody výroby V Požiadavky na prístup k informáciám o oprave a údržbe vozidiel VI Požiadavky uplatňované na ochranné konštrukcie chrániace pri prevrátení (dynamické skúšky) VII Požiadavky uplatňované na ochranné konštrukcie chrániace pri prevrátení (pásové traktory) VIII Požiadavky uplatňované na ochranné konštrukcie chrániace pri prevrátení (statické skúšky) IX Požiadavky uplatňované na ochranné konštrukcie chrániace pri prevrátení (ochranné konštrukcie chrániace pri prevrátení, namontované vpredu na úzkorozchodných traktoroch X Požiadavky uplatňované na ochranné konštrukcie chrániace pri prevrátení (ochranné konštrukcie chrániace pri prevrátení, namontované vzadu na úzkorozchodných traktoroch) XI Požiadavky uplatňované na ochranné konštrukcie chrániace pred padajúcimi predmetmi XII Požiadavky uplatňované na sedadlá spolujazdcov XIII Požiadavky uplatňované na vystavenie vodiča hladine hluku XIV Požiadavky uplatňované na sedadlo vodiča XV Požiadavky uplatňované na priestor pre obsluhu a na prístup na miesto vodiča XVI Požiadavky uplatňované na vývodové hriadele XVII Požiadavky uplatňované na ochranu komponentov pohonu XVIII Požiadavky uplatňované na ukotvenia bezpečnostných pásov XIX Požiadavky uplatňované na bezpečnostné pásy XX Požiadavky uplatňované na ochranu proti prenikajúcim objektom XXI Požiadavky uplatňované na výfukové systémy XXII Požiadavky uplatňované na návod na obsluhu/príručku pre prevádzkovateľa XXIII Požiadavky uplatňované na ovládače vrátane bezpečnosti a spoľahlivosti systémov riadenia a zariadení na núdzové a automatické zastavenie XXIV Požiadavky uplatňované na ochranu proti iným mechanickým nebezpečenstvám XXV Požiadavky uplatňované na ochranné kryty a ochranné zariadenia XXVI Požiadavky uplatňované na informácie, varovania a označenia XXVII Požiadavky uplatňované na materiály a výrobky XXVIII Požiadavky uplatňované na batérie XXIX Požiadavky uplatňované na ochranu pred nebezpečnými látkami Požiadavky týkajúce sa technických služieb XXX Normy výkonnosti a posudzovanie technických služieb









PRÍLOHA I







Uplatňovanie predpisov EHK OSN Predpis EHK OSN č. Predmet Séria zmien Odkaz na Úradný vestník EÚ Uplatnenie 14 Ukotvenia bezpečnostných pásov – systémy ukotvení ISOFIX a ukotvenia horného popruhu ISOFIX doplnok 1 k sérii zmien 07 Ú. v. EÚ L 109, 28.4.2011, s. 1. T a C 16 Bezpečnostné pásy, zadržovacie systémy a detské zadržovacie systémy doplnok 1 k sérii zmien 06 Ú. v. EÚ L 233, 9.9.2011, s. 1. T a C 43 Bezpečnostné zasklenie doplnok 12 k sérii zmien 00 Ú. v. EÚ L 230, 31.8.2010, s. 119. T a C 60 Ovládacie zariadenia vodiča – identifikácia ovládacích zariadení, kontrolných žiaroviek a ukazovateľov (pre mopedy/motocykle) Ú. v. EÚ L 95, 31.3.2004, s. 10. T a C 79 Mechanizmus riadenia doplnok 3 k sérii zmien 01 a korigendum z 20. januára 2006 Ú. v. EÚ L 137, 27.5.2008, s. 25. T a C

Vysvetlivka:

Skutočnosť, že komponent sa nachádza v tomto zozname, neznamená, že jeho montáž je povinná. Pri niektorých komponentoch sú však požiadavky na montáž stanovené v iných prílohách k tomuto nariadeniu.

▼M2

Okrem prípadov, keď sú v tomto nariadení stanovené konkrétne alternatívne dátumy, uplatňujú sa prechodné ustanovenia predpisov EHK OSN uvedené v tejto tabuľke. Dodržiavanie súladu s predpismi, ktoré boli prijaté po zmenách uvedených v tejto tabuľke, je prijateľné.

▼B









PRÍLOHA II







Uznávanie skúšobných protokolov vydaných na základe kódexov OECD na účely typového schválenia EÚ Skúšobný protokol na základe štandardného kódexu OECD č. Predmet Edícia Uplatnenie Alternatíva k skúšobnému protokolu EÚ na základe 3 Úradné skúšky ochranných konštrukcií poľnohospodárskych a lesných traktorov (dynamická skúška) Edícia 2017 -február 2017- T1, T4.2 a T4.3 Príloha VI Príloha XVIII (ak boli ukotvenia bezpečnostných pásov odskúšané) 4 Úradné skúšky ochranných konštrukcií poľnohospodárskych a lesných traktorov (statická skúška) Edícia 2017 -február 2017- T1/C1, T4.2/C4.2 a T4.3/C4.3 Príloha VIII a príloha XVIII (ak boli ukotvenia bezpečnostných pásov odskúšané) 5 Úradné merania hluku na mieste resp. miestach vodiča pri poľnohospodárskych a lesných traktoroch Edícia 2017 -február 2017- T a C Príloha XIII 6 Úradné skúšky ochranných konštrukcií chrániacich pri prevrátení, ktoré sú namontované na prednej časti úzkorozchodných kolesových poľnohospodárskych a lesných traktorov Edícia 2017 -február 2017- T2/C2, T3/C3 a T4.3/C4.3 Príloha IX (ak sa skúšali a boli splnené výkonnostné požiadavky na skladacie ochranné konštrukcie chrániace pri prevrátení) a príloha XVIII (ak boli ukotvenia bezpečnostných pásov odskúšané) 7 Úradné skúšky ochranných konštrukcií chrániacich pri prevrátení, ktoré sú namontované na zadnej časti úzkorozchodných kolesových poľnohospodárskych a lesných traktorov Edícia 2017 -február 2017- T2/C2, T3/C3 a T4.3/C4.3 Príloha X (ak sa skúšali a boli splnené výkonnostné požiadavky na skladacie ochranné konštrukcie chrániace pri prevrátení) a príloha XVIII (ak boli ukotvenia bezpečnostných pásov odskúšané) 8 Úradné skúšky ochranných konštrukcií poľnohospodárskych a lesných pásových traktorov Edícia 2017 -február 2017- C1, C2, C4.2 a C4.3 Príloha VII a príloha XVIII (ak boli ukotvenia bezpečnostných pásov odskúšané) 10 Úradné skúšky ochranných konštrukcií proti padajúcim predmetom poľnohospodárskych a lesných traktorov Edícia 2017 -február 2017- T a C Príloha XI Časť C









PRÍLOHA III

Opatrenia týkajúce sa typového schvaľovania, vrátane požiadaviek v súvislosti s virtuálnym skúšaním

1. Proces typového schválenia

Po prijatí žiadosti o typové schválenie vozidla schvaľovací úrad:

1.1. overí, že všetky vydané osvedčenia o typovom schválení EÚ a skúšobné protokoly udelené podľa nariadenia (EÚ) č. 167/2013 a delegovaných a vykonávacích aktoch prijatých podľa tohto nariadenia, ktoré sú uplatniteľné na typové schválenie vozidla, sa vzťahujú na daný typ vozidla a zodpovedajú predpísaným požiadavkám;

1.2. odkazom na dokumentáciu zabezpečí, že špecifikácie vozidla a údaje uvedené v informačnom dokumente o vozidle sú zahrnuté v údajoch v informačných zväzkoch a v osvedčeniach o typovom schválení EÚ udelených podľa nariadenia (EÚ) č. 167/2013 a delegovaných a vykonávacích aktoch prijatých podľa tohto nariadenia;

1.3. vykoná alebo zariadi vykonanie kontroly časti vozidiel a systémov na vybranej vzorke vozidiel typu, ktorý má byť schválený, na účely overenia skutočnosti, či sú vozidlá vyrobené v súlade s príslušnými údajmi obsiahnutými v overenom informačnom zväzku, pokiaľ ide o nariadenie (EÚ) č. 167/2013 a delegovaných a vykonávacích aktoch prijatých podľa tohto nariadenia;

1.4. prípadne vykoná alebo nechá vykonať príslušné kontroly montáže samostatných technických jednotiek;

1.5. vykoná alebo nechá vykonať nevyhnutné kontroly prítomnosti položiek uvedených v prílohe I k nariadeniu (EÚ) č. 167/2013.

2. Kombinácia technických špecifikácií

Počet vozidiel, ktoré sa majú predložiť, musí byť dostatočný na to, aby umožnil náležitú kontrolu rôznych kombinácií v súvislosti s typovým schválením podľa týchto kritérií:

2.1. pohonná jednotka;

2.2. prevod;

2.3 hnacie nápravy (počet, umiestnenie a prepojenie);

2.4. riadené nápravy (počet a umiestnenie);

2.5. brzdový systém a brzdené nápravy (počet);

2.6. ochranná konštrukcia chrániaca pri prevrátení;

2.7. ochrana pred nebezpečnými látkami.

3. Osobitné ustanovenia

3. Ak nie sú k dispozícii osvedčenia o typovom schválení alebo skúšobné protokoly vzhľadom na predmety, na ktoré sa vzťahuje nariadenie (EÚ) č. 167/2013 alebo delegované a vykonávacie akty prijaté podľa tohto nariadenia, schvaľovací úrad:

3.1. zabezpečí potrebné skúšky a kontroly podľa požiadaviek nariadenia (EÚ) č. 167/2013 a delegovaných a vykonávacích aktov prijatých podľa tohto nariadenia;

3.2. overí, či vozidlo zodpovedá údajom v informačnej zložke vozidla a či spĺňa technické požiadavky nariadenia (EÚ) č. 167/2013 a delegovaných a vykonávacích aktov prijatých podľa tohto nariadenia;

3.3. prípadne vykoná alebo nechá vykonať príslušné kontroly montáže komponentov a samostatných technických jednotiek.

4. Postupy, ktoré je potrebné dodržať počas viacstupňového typového schvaľovania EÚ

4.1. Všeobecne

4.1.1. Uspokojivý priebeh procesu viacstupňového typového schválenia EÚ vyžaduje spoločnú činnosť všetkých zúčastnených výrobcov. Na tento účel musia schvaľovacie úrady pred udelením prvého a ďalšieho stupňa schválenia zabezpečiť, aby medzi príslušnými výrobcami existovali príslušné dohody o dodávkach a výmene dokumentov a informácií tak, aby typ dokončeného vozidla spĺňal technické požiadavky všetkých ustanovení nariadenia (EÚ) č. 167/2013 a delegovaných a vykonávacích aktov prijatých podľa tohto nariadenia. Tieto informácie musia obsahovať údaje o príslušných schváleniach systému, komponentov a samostatných technických jednotiek a častí vozidla, ktoré sú súčasťou nedokončeného vozidla, ktoré však neboli ešte schválené.

4.1.2. Typové schválenia EÚ podľa bodu 4 musia byť udelené pre súčasný stav výroby typu vozidla a musia zahŕňať všetky schválenia udelené v predchádzajúcich stupňoch.

4.1.3. V procese viacstupňového typového schválenia EÚ každý výrobca zodpovedá za schválenie a zhodu výroby všetkých systémov, komponentov alebo samostatných technických jednotiek, ktoré výrobca vyrobil alebo doplnil k predchádzajúcemu stupňu výroby. Výrobca je zodpovedný za predmety, ktoré boli schválené v predchádzajúcom stupni s výnimkou tých prípadov, ak mení príslušné časti v takom rozsahu, že sa predtým udelené schválenie stáva neplatným.

4.2. Postupy

Schvaľovací úrad:

4.2.1. overí, že všetky vydané osvedčenia o typovom schválení EÚ a skúšobné protokoly udelené podľa nariadenia (EÚ) č. 167/2013 a delegovaných a vykonávacích aktoch prijatých podľa tohto nariadenia, ktoré sú uplatniteľné na typové schválenie vozidla, sa vzťahujú na daný typ vozidla v jeho stave rozpracovanosti a zodpovedajú predpísaným požiadavkám;

4.2.2. zabezpečí, aby sa všetky relevantné údaje zahrnuli do informačnej zložky pri zohľadnení stavu dokončenia vozidla;

4.2.3. odkazom na dokumentáciu zabezpečí, že špecifikácie vozidla a údaje uvedené v informačnej zložke o vozidle sú zahrnuté v údajoch v informačných zväzkoch a v osvedčeniach o typovom schválení EÚ udelených podľa nariadenia (EÚ) č. 167/2013 alebo delegovaných a vykonávacích aktoch prijatých podľa tohto nariadenia; a v prípade dokončeného vozidla, ak číslo položky v informačnej zložke nie je zahrnuté v informačnom zväzku, potvrdí, že príslušná časť charakteristík zodpovedá údajom v informačnej zložke;

4.2.4. vykoná alebo zariadi vykonanie kontroly časti vozidiel a systémov na vybranej vzorke vozidiel typu, ktorý má byť schválený, na účely overenia skutočnosti, či sú vozidlá vyrobené v súlade s príslušnými údajmi obsiahnutými v overenom informačnom zväzku, pokiaľ ide o nariadenie (EÚ) č. 167/2013 a delegované a vykonávacie akty prijaté podľa tohto nariadenia;

4.2.5. v príslušných prípadoch vykoná alebo zariadi vykonanie kontroly montáže samostatných technických jednotiek.

4.3. Počet vozidiel, ktoré sa majú kontrolovať na účely bodu 4.2.4., musí byť dostatočný na to, aby umožnil primeranú kontrolu rôznych kombinácií, ktoré sa majú podľa stavu dokončenia vozidla a podľa kritérií stanovených v bode 2. schváliť podľa typového schválenia EÚ.

5. Podmienky, za ktorých sa virtuálne skúšanie musí vykonávať a požiadavky, ktoré môžu byť predmetom virtuálneho skúšania

5.1. Ciele a rozsah pôsobnosti

V bode 5 sa stanovujú primerané ustanovenia týkajúce sa virtuálneho skúšania v súlade s článkom 27 ods. 6 nariadenia (EÚ) č. 167/2013. Nevzťahuje sa na druhý pododsek článku 27 ods. 3 uvedeného nariadenia.

5.2. Zoznam požiadaviek, ktoré môžu byť predmetom virtuálneho skúšania

▼M1







Tabuľka 1 Zoznam požiadaviek, ktoré môžu byť predmetom virtuálneho skúšania Odkaz na delegovaný akt Číslo prílohy Požiadavky Obmedzenia/pripomienky nariadenie (EÚ) č. 1322/2014 IX opakované alebo prerušované prevrátenie v prípade bočného prevrátenia úzkorozchodného traktora s ochranným rámom namontovaným pred sedadlom vodiča oddiel B4 nariadenie (EÚ) č. 1322/2014 XV požiadavky uplatňované na priestor pre obsluhu a na prístup na miesto vodiča iba požiadavky týkajúce sa rozmerov a umiestnenia nariadenie (EÚ) 2015/208 VII požiadavky týkajúce sa zorného poľa a stieračov čelného skla iba požiadavky týkajúce sa rozmerov, umiestnenia a viditeľnosti nariadenie (EÚ) 2015/208 IX požiadavky na spätné zrkadlá iba požiadavky týkajúce sa rozmerov, umiestnenia a viditeľnosti nariadenie (EÚ) 2015/208 XII požiadavky na zariadenia na osvetlenie iba požiadavky týkajúce sa rozmerov, umiestnenia a viditeľnosti v bode 5 a 6 (s výnimkou kolorimetrických a fotometrických požiadaviek) nariadenie (EÚ) 2015/208 XIII požiadavky na ochranu posádky vozidla vrátane vnútorného vybavenia, opierok hlavy, bezpečnostných pásov a dverí vozidla časť 2 iba požiadavky týkajúce sa rozmerov vrátane presného tvaru a umiestnenia nariadenie (EÚ) 2015/208 XIV požiadavky na exteriér vozidla a príslušenstvo iba požiadavky týkajúce sa rozmerov vrátane presného tvaru a umiestnenia

▼B

6. Podmienky, pri ktorých sa virtuálne skúšanie musí vykonať

6.1. Vzor virtuálnych skúšok

Na opis a vykonávanie virtuálnych skúšok sa ako základná štruktúra použije táto schéma:

6.1.1. účel;

6.1.2. model konštrukcie;

6.1.3. hraničné podmienky;

6.1.4. predpoklady záťaže;

6.1.5. výpočet;

6.1.6. posúdenie;

6.1.7. dokumentácia.

6.2. Základy počítačovej simulácie a výpočtu

6.2.1. Matematický model

Matematický model dodá výrobca. Tento model musí zodpovedať zložitosti konštrukcie vozidla, systému a komponentov, ktoré sa majú podrobiť skúške v súvislosti s požiadavkami. Tie isté ustanovenia sa uplatnia mutatis mutandis v prípade skúšania komponentov alebo technických jednotiek nezávisle od vozidla.

▼M1

6.2.2. Overovací proces matematického modelu

Matematický model sa overí porovnaním s podmienkami skutočnej skúšky. Vykoná sa fyzická skúška so zámerom porovnať výsledky získané pri použití matematického modelu s výsledkami fyzickej skúšky. Musí sa dokázať porovnateľnosť výsledkov skúšky. Na tento účel výrobca poskytne technickej službe korelačnú správu, ktorá obsahuje informácie o matematickom modeli a koreláciu medzi výsledkami získanými na základe tohto modelu a výsledkami získanými fyzickými skúškami v súlade so schémou uvedenou v bode 6.1. Výrobca alebo technická služba vypracuje správu o overení, potvrdzujúcu zhodu s matematickým modelom, a predloží ju schvaľovaciemu úradu. Na akúkoľvek zmenu matematického modelu alebo softvéru, ktorá môže zrušiť platnosť správy o overení, musí byť upozornený schvaľovací úrad, ktorý môže vyžadovať vykonanie nového overovacieho procesu. Na obrázku 1 v bode 7 sa nachádza diagram overovacieho procesu.

▼B

6.2.3. Dokumentácia

Údaje a pomocné nástroje použité pri simulácii a výpočte výrobca sprístupní a vhodne zdokumentuje.

6.2.4. Nástroje a podpora

Na žiadosť technickej služby výrobca dodá potrebné nástroje vrátane vhodného softvéru, alebo poskytne prístup k nim.

6.2.5. Okrem toho výrobca poskytne technickej službe primeranú podporu.

6.2.6. Poskytnutie prístupu a podpory technickej službe nezbavuje technickú službu povinností v súvislosti s kvalifikáciou jej zamestnancov, úhradou licenčných poplatkov a zachovaním dôvernosti.

▼M1

6.2.7. Schvaľovací postup pri využívaní virtuálnych skúšok Splnenie požiadaviek stanovených v tabuľke 1 bodu 5.2 možno preukázať postupmi virtuálnych skúšok, len ak boli vykonané podľa matematického modelu overeného podľa požiadaviek stanovených v bode 6.2.2. Uplatnenie a obmedzenia modelu sa dohodnú s technickou službou a podliehajú schváleniu schvaľovacím úradom.

6.2.8. Skúšobný protokol z virtuálnej skúšky Skúšobný protokol o výsledkoch virtuálnej skúšky predkladá technická služba. Skúšobný protokol by mal byť konzistentný s korelačnou správou a správou o overení a musí obsahovať prinajmenšom tieto položky: zostavenie virtuálneho prototypu, vstupy do simulácie a výsledky simulácie súvisiace s technickými požiadavkami.

▼B

7. Proces overovania v prípade virtuálneho skúšania

Obrázok 1

Diagram procesu overovania virtuálneho skúšania









PRÍLOHA IV

Opatrenia týkajúce sa zhody výroby

1. Vymedzenia pojmov

Na účely tejto prílohy sa uplatňujú tieto vymedzenia pojmov:

1.1. „systém riadenia kvality“ je súbor navzájom prepojených alebo vzájomne pôsobiacich prvkov, ktoré organizácie využívajú na riadenie a kontrolu vykonávania politík kvality a dosahovanie kvalitatívnych cieľov;

1.2. „audit“ je postup -získavania dôkazov na hodnotenie toho, či sú kritériá auditu správne uplatňované; mal by byť objektívny, nestranný a nezávislý a postup by mal byť systematický a zdokumentovaný;

1.3. „nápravné opatrenia“ predstavujú postup riešenia problémov- s prijatím následných opatrení zameraných na odstránenie príčin nesúladu alebo neželanej situácie a zameraných na predchádzanie ich výskytu;

2. Účel

2.1. Cieľom zhody výrobného postupu je, aby každé vyrobené vozidlo, systém, komponent, samostatná technická jednotka, časť alebo vybavenie boli zhodné s požiadavkami na špecifikácie, výkonnosť a označovanie schváleného typu.

2.2. Neoddeliteľnou súčasťou postupov je posudzovanie systémov riadenia kvality (ďalej len „počiatočné posúdenie“) uvedené v bode 3 a kontroly týkajúce sa overenia a výroby (ďalej len „opatrenia na zabezpečenie zhody výrobku“) uvedené v bode 4.

3. Počiatočné posúdenie

3.1. Pred udelením typového schválenia schvaľovací úrad overí existenciu uspokojivých opatrení a postupov, ktoré stanovil výrobca na zabezpečenie takej účinnej kontroly, aby sa vozidlá, systémy, komponenty alebo samostatné technické jednotky vo výrobe zhodovali so schváleným typom.

3.2. Na počiatočné posúdenie sa použijú usmernenia pre auditovanie systémov riadenia kvality a/alebo systémov environmentálneho riadenia podľa normy/stanovené v norme EN ISO 19011: 2011.

3.3. Požiadavky uvedené v bode 3.1 sa overia k spokojnosti schvaľovacieho úradu udeľujúceho typové schválenie. Schvaľovací úrad musí vyjadriť spokojnosť so vstupným posúdením a opatreniami na zabezpečenie zhody výrobku uvedenými v oddiele 4, pričom podľa potreby zohľadní jedno z opatrení opísaných v bodoch 3.3.1 až 3.3.3, alebo prípadne úplnú alebo čiastočnú kombináciu uvedených opatrení.

3.3.1. Počiatočné posúdenie a/alebo overovanie opatrení na zabezpečenie zhody výrobku vykoná orgán udeľujúci typové schválenie alebo určený orgán konajúci v mene schvaľovacieho úradu.

3.3.1.1. Pri stanovení rozsahu počiatočného posúdenia, ktoré sa má vykonať, môže schvaľovací úrad zohľadniť dostupné informácie týkajúce sa:

3.3.1.1.1. osvedčenia výrobcu opísaného v bode 3.3.3, ktoré nespĺňalo podmienky alebo nebolo uznané podľa uvedeného bodu;

3.3.1.1.2. v prípade typového schválenia komponentov alebo samostatných technických jednotiek, posúdenia systému kvality vykonané výrobcom alebo výrobcami vozidla v priestoroch výrobcu komponentu alebo samostatnej technickej jednotky podľa jednej alebo viacerých špecifikácií priemyselného odvetvia v súlade s požiadavkami harmonizovanej normy EN ISO 9001:2008.

3.3.2. Počiatočné posúdenie a/alebo overovanie opatrení na zabezpečenie zhody výrobku môže vykonať aj schvaľovací úrad iného členského štátu alebo určený orgán menovaný na tento účel schvaľovacím úradom.

3.3.2.1. V takomto prípade vyhotoví schvaľovací úrad iného členského štátu vyhlásenie o zhode, v ktorom sa uvedú priestory a výrobné zariadenia, ktoré považuje za vyhovujúce z hľadiska vozidiel, systémov, komponentov alebo samostatných technických jednotiek, ktoré sa majú typovo schváliť.

3.3.2.2. Po prijatí žiadosti o vyhlásenie o zhode od schvaľovacieho úradu členského štátu udeľujúceho typové schválenie schvaľovací úrad iného členského štátu pošle ihneď vyhlásenie o zhode alebo oznámi, že nie je schopný poskytnúť takéto vyhlásenie.

3.3.2.3. Vyhlásenie o zhode obsahuje aspoň tieto údaje:

3.3.2.3.1. skupina alebo spoločnosť (napr. automobilový závod XYZ);

3.3.2.3.2. konkrétna organizácia (napríklad európska divízia);

3.3.2.3.3. závody/prevádzky [napr. závod na motory 1 (Spojené kráľovstvo) — závod na vozidlá 2 (Nemecko)];

3.3.2.3.4. rozsah vozidiel/komponentov (napr. všetky modely kategórie T1);

3.3.2.3.5. posudzované oblasti (napr. montáž motorov, lisovanie a montáž karosérií, montáž vozidla);

3.3.2.3.6. preskúmané dokumenty (napr. príručka a postupy zabezpečenia kvality spoločnosti a prevádzky);

3.3.2.3.7. dátum posúdenia (napríklad audit uskutočnený od 18. do 30.5.2013);

3.3.2.3.8. plánovaná monitorovacia návšteva (napríklad október 2014).

3.3.3. Schvaľovací úrad akceptuje aj zodpovedajúce osvedčenie výrobcu podľa harmonizovanej normy EN ISO 9001:2008 alebo rovnocennej harmonizovanej normy ako osvedčenie spĺňajúce požiadavky počiatočného posúdenia podľa bodu 3.3. Výrobca poskytne podrobné údaje o osvedčovaní a zaviaže sa, že bude informovať schvaľovací úrad o každej zmene platnosti alebo rozsahu osvedčovania.

3.4. Na účely typového schválenia vozidla sa nemusia opakovať počiatočné posúdenia vykonávané s cieľom udeliť typové schválenie pre systémy, komponenty a samostatné technické jednotky vozidla, doplnia sa však o posúdenie, ktoré sa týka miest a činností súvisiacich s montážou vozidla ako celku, ktoré neboli zahrnuté v predchádzajúcich posúdeniach.

4. Opatrenia na zabezpečenie zhody výrobku

4.1. Každé vozidlo, systém, komponent alebo samostatná technická jednotka schválené podľa nariadenia (EÚ) č. 167/2013 a delegovaných a vykonávacích aktov prijatých podľa tohto nariadenia, podľa predpisu EHK OSN pripojeného k revidovanej dohode z roku 1958, alebo podľa úplného skúšobného protokolu vydaného na základe kódexov OECD uvedených v prílohe II k tomuto nariadeniu, musia byť vyrobené tak, aby sa zhodovali so schváleným typom, t.j. musí spĺňať požiadavky tejto prílohy, nariadenia (EÚ) č. 167/2013 a delegovaných a vykonávacích aktov prijatých podľa tohto nariadenia, ako aj príslušného predpisu resp. predpisov EHK OSN a kódexu resp. kódexov OECD.

4.2. Pred udelením typového schválenia podľa nariadenia (EÚ) č. 167/2013 a delegovaných a vykonávacích aktov prijatých podľa tohto nariadenia, podľa predpisu EHK OSN pripojeného k revidovanej dohode z roku 1958 alebo kódexu OECD schvaľovací úrad členského štátu overí existenciu primeraných opatrení a zdokumentovaných plánov kontrol, ktoré sa dohodnú s výrobcom v prípade každého schválenia, s cieľom vykonať v určených intervaloch uvedené skúšky alebo súvisiace kontroly potrebné na overenie priebežného dodržiavania súladu so schváleným typom vrátane prípadných skúšok stanovených v nariadení (EÚ) č. 167/2013, v predpise EHK OSN a v kódexe OECD.

4.3. Držiteľ typového schválenia predovšetkým:

4.3.1. zabezpečí existenciu a používanie postupov účinnej kontroly zhody výrobkov (vozidiel, systémov, komponentov alebo samostatných technických jednotiek) so schváleným typom;

4.3.2. má prístup k skúšobnému alebo inému vhodnému zariadeniu potrebnému na kontrolu zhody s každým schváleným typom;

4.3.3. zabezpečí, aby boli výsledky skúšok alebo kontrol zaznamenávané a aby pripojené doklady boli prístupné počas obdobia do 10 rokov stanoveného po dohode so schvaľovacím úradom;

4.3.4. analyzuje výsledky každého typu skúšky alebo kontroly s cieľom overiť a zabezpečiť stabilitu charakteristík výrobku v prípustných odchýlkach priemyselnej výroby;

4.3.5. zabezpečí, aby sa pri každom type výrobku vykonávali aspoň kontroly a skúšky predpísané v nariadení (EÚ) č. 167/2013 a delegovaných a vykonávacích aktoch prijatých na základe tohto nariadenia, ako aj kontroly a skúšky stanovené v príslušnom predpise EHK OSN alebo kódexe OECD;

4.3.6. zabezpečí, aby sa po každom dokázaní nezhody akéhokoľvek súboru vzoriek alebo skúšobných častí v danom druhu príslušnej skúšky odobrali ďalšie vzorky a vykonali ďalšie skúšky alebo kontroly. Prijmú sa všetky potrebné kroky na obnovenie výrobného procesu, aby sa zabezpečila zhoda so schváleným typom.

4.3.7. V prípade typového schválenia vozidla kontroly uvedené v bode 4.3.5 pozostávajú aspoň z overenia špecifikácií správnej konštrukcie v súvislosti so schválením a z informácií potrebných pre osvedčenia o zhode.

4.4. V prípade postupného, zmiešaného alebo viacfázového typového schválenia môže schvaľovací úrad udeľujúci typové schválenie celých vozidiel požiadať o konkrétne údaje týkajúce sa súladu s požiadavkami na zhodu výroby stanovenými v tejto prílohe, a to od ktoréhokoľvek schvaľovacieho úradu, ktorý udelil typové schválenie pre ktorýkoľvek príslušný systém, komponent alebo samostatnú technickú jednotku.

4.5. Ak schvaľovací úrad udeľujúci typové schválenie pre celé vozidlo nie je spokojný s vykazovanými informáciami, na ktoré sa odkazuje v bode 4.4, a túto skutočnosť písomne oznámil danému výrobcovi a schvaľovaciemu úradu udeľujúcemu typové schválenie pre systém, komponent alebo samostatnú technickú jednotku, schvaľovací úrad udeľujúci typové- schválenie pre celé vozidlo požiada o vykonanie ďalších auditov alebo kontrol týkajúcich sa zhody výroby v prevádzke výrobcu resp. výrobcov týchto systémov, komponentov alebo samostatných technických jednotiek, pričom ich výsledky sa musia bezodkladne sprístupniť príslušnému schvaľovaciemu úradu.

4.6. Ak sa uplatňujú body 4.4 a 4.5 a ďalšie výsledky auditu alebo kontroly sa podľa stanoviska schvaľovacieho úradu udeľujúceho typové schválenie pre celé vozidlo nepovažujú za uspokojivé, výrobca zabezpečí, aby sa čo najskôr obnovila zhoda výroby prostredníctvom nápravných opatrení k spokojnosti schvaľovacieho úradu udeľujúceho typové schválenie pre celé vozidlo a k spokojnosti schvaľovacieho úradu udeľujúceho typové schválenie pre systém, komponent alebo samostatnú technickú jednotku.

5. Opatrenia priebežného overovania

5.1. Orgán, ktorý udelil typové schválenie, môže kedykoľvek overiť metódy kontroly zhody výroby uplatňované v každom výrobnom zariadení, a to prostredníctvom pravidelných auditov. Výrobca na tento účel umožní prístup k miestu výroby, inšpekcie, testovania, skladovania a distribúcie a poskytne všetky potrebné informácie týkajúce sa dokumentácie a záznamov o systéme riadenia kvality.

5.1.1. Bežným prístupom v rámci takéhoto pravidelného auditu je monitorovanie priebežnej účinnosti postupov stanovených v oddieloch 3 a 4 (počiatočné posúdenie a opatrenia na zabezpečenie zhody výrobku) tejto prílohy.

5.1.1.1. Dozorné činnosti vykonávané technickými službami (kvalifikovanými alebo uznanými v súlade s požiadavkami bodu 3.3.3) sa akceptujú ako činnosti zodpovedajúce požiadavkám bodu 5.1.1 z hľadiska postupov vytvorených pri počiatočnom posúdení.

5.1.1.2. Bežná frekvencia tohto overovania zo strany schvaľovacieho úradu (iná, než je uvedené v bode 5.1.1.1.) má byť taká, aby zabezpečila, že sa príslušné kontroly zhody výroby vykonávané v súlade s oddielmi 3 a 4 preskúmali v časovom období, ktoré zodpovedá stupňu dôvery stanovenému schvaľovacím úradom.

5.2. Pri každom preskúmaní musí mať inšpektor k dispozícii záznamy skúšok a kontroly, ako aj záznamy o výrobe, a najmä záznamy tých skúšok alebo kontrol, ktoré sú zdokumentované v súlade s požiadavkami bodu 4.2.

5.3. Inšpektor môže vybrať náhodné vzorky, ktoré sa odskúšajú v laboratóriu výrobcu alebo v zariadeniach technickej služby, pričom v takom prípade sa vykonávajú len fyzické skúšky. Minimálny počet vzoriek sa môže určiť podľa výsledkov vlastného overenia vykonaného výrobcom.

5.4. Ak je úroveň kontroly neuspokojivá, alebo ak je potrebné overiť platnosť skúšok vykonaných pri uplatňovaní bodu 5.2., inšpektor vyberie vzorky, ktoré sa zašlú technickej službe na vykonanie fyzických skúšok v súlade s požiadavkami, stanovenými v bode 4 a v nariadení (EÚ) č. 167/2013, v delegovaných a vykonávacích aktoch prijatých podľa tohto nariadenia, príslušnom predpise EHK OSN alebo kódexe OECD.

5.5. Keď sa počas kontroly alebo monitorovacieho preskúmania zistia neuspokojivé výsledky, schvaľovací úrad zabezpečí, aby sa čo najrýchlejšie prijali všetky potrebné opatrenia s cieľom obnoviť zhodu výroby.

5.6. V prípade, že nariadenie (EÚ) č. 167/2013 vyžaduje súlad s predpismi EHK OSN alebo umožňuje použiť úplné skúšobné protokoly vydané na základe normalizovaných kódexov OECD ako alternatívu k požiadavkám stanoveným v delegovaných aktoch prijatých podľa tohto nariadenia, môže sa výrobca rozhodnúť, že bude uplatňovať ustanovenia tejto prílohy ako alternatívu k požiadavkám na zhodu výroby uvedeným v príslušných predpisoch EHK OSN alebo kódexoch OECD. Ak sa však uplatňujú body 4.5. alebo 4.6., všetky samostatné požiadavky na zhodu výroby uvedené v predpisoch EHK OSN alebo kódexoch OECD musia byť splnené k spokojnosti schvaľovacieho úradu, pokiaľ tento orgán nerozhodne o tom, že zhoda výroby bola obnovená.









PRÍLOHA V

Požiadavky na prístup k informáciám o oprave a údržbe vozidiel

ZOZNAM DOPLNKOV







Číslo doplnku Názov doplnku 1 Prístup k OBD systému a informácie o údržbe a oprave vozidla 2 Informácie potrebné na vývoj generických diagnostických nástrojov

1. Vymedzenie pojmov

Na účely tejto prílohy sa uplatňuje toto vymedzenie pojmov: „prístup k informáciám o systéme OBD, opravách a údržbe vozidiel“ je dostupnosť všetkých informácií o systéme OBD, o opravách a o údržbe vozidla, požadovaných na kontrolu, diagnostikovanie, technickú obsluhu alebo opravu vozidla.

2. Súlad s požiadavkami, ktoré sa týkajú prístupu k informáciám o systéme OBD, opravách a údržbe vozidla v rámci postupu typového schválenia

2.1. Výrobca zabezpečí súlad s technickými požiadavkami uvedenými v tejto prílohe, ktoré sa týkajú prístupu k informáciám o systéme OBD, opravách a údržbe vozidla.

2.2. Schvaľovacie úrady udeľujú typové schválenie až po tom, ako dostanú od výrobcu osvedčenie o prístupe k informáciám o systéme OBD, opravách a údržbe vozidla.

2.3. Osvedčenie o prístupe k informáciám o systéme OBD, opravách a údržbe vozidla slúži ako dôkaz súladu s kapitolou XV nariadenia (EÚ) č. 167/2013.

2.4. Osvedčenie o prístupe k informáciám o systéme OBD, opravách a údržbe vozidla sa zostavuje v súlade so vzorom uvedeným v článku 53 ods. 8 tretí pododsek nariadenia (EÚ) č. 167/2013.

3. Poplatky za prístup

Okrem časovo obmedzeného prístupu podľa článku 55 nariadenia (EÚ) č. 167/2013 môžu výrobcovia ponúknuť prístup založený na transakciách, v rámci ktorého sa účtujú poplatky za každú transakciu a nie za čas, na ktorý bol prístup udelený. Ak výrobcovia ponúkajú prístupové systémy založené na čase a transakcii, nezávislé opravovne si musia vybrať uprednostňovaný prístupový systém založený buď na čase alebo na transakcii.

4. Diely na údržbu, diagnostické nástroje a skúšobné zariadenie

4.1. V súvislosti s článkom 53 ods. 6 nariadenia (EÚ) č. 167/2013 výrobca sprístupní zainteresovaným stranám nasledujúce informácie na základe individuálnych dohôd, na ktoré sa vzťahuje zásada článku 55 nariadenia (EÚ) č. 167/2013 a uvedie kontaktné údaje na svojej webovej stránke:

4.1.1. príslušné informácie, ktoré umožnia vývoj náhradných súčiastok, ktoré sú nevyhnutné pre správne fungovanie systému OBD;

4.1.2. informácie, ktoré umožnia vývoj generických diagnostických nástrojov uvedených v dodatku 2.

4.2. Na účely bodu 4.1.1 nesmie byť vývoj náhradných súčiastok obmedzený žiadnym z týchto prípadov:

4.2.1. nedostupnosťou potrebných informácií;

4.2.2. technickými požiadavkami týkajúcimi sa stratégií indikácie funkčnej poruchy, ak sú prekročené prahové hodnoty OBD, alebo ak tento systém nie je schopný plniť základné monitorovacie požiadavky tohto nariadenia na systém OBD;

4.2.3. osobitnými úpravami týkajúcimi sa nakladania s informáciami o systéme OBD s cieľom zabezpečiť nezávislú prevádzku vozidla na kvapalné alebo plynné palivá;

4.2.4. typovým schválením vozidiel poháňaných plynom, ktoré majú niekoľko menších nedostatkov.

4.3. Na účely bodu 4.1.2, ak výrobcovia vo svojich sieťach, ktoré sú oprávnení prevádzkovať, používajú diagnostické a skúšobné nástroje v súlade s normou ISO 22900-2:2009 o modulárnom komunikačnom rozhraní vozidla (MVCI) a normou ISO 22901-2:2011 o otvorenej výmene diagnostických údajov (ODX), súbory ODX sú dostupné nezávislým prevádzkovateľom na webovej stránke výrobcu.

▼M1

4.4. Bod 4.1.2 sa uplatňuje od 1. 7. 2021.

Na výrobcov vozidiel kategórií R a S, ktorí na účely diagnostiky alebo preprogramovania svojich vozidiel nepoužívajú diagnostické nástroje či fyzickú alebo bezdrôtovú komunikáciu s palubnou elektronickou riadiacou jednotkou (jednotkami), sa však vzťahuje výnimka zo splnenia povinností uvedených v bode 4.1.2.

▼B

5. Viacstupňové typové schválenie

5.1. V prípade viacstupňového typového schválenia vymedzeného v článku 20 nariadenia (EÚ) č. 167/2013 je za poskytnutie prístupu k informáciám o systéme OBD, opravách a údržbe vozidla zodpovedný konečný výrobca, pokiaľ ide o jeho stupeň resp. stupne a prepojenie k predchádzajúcemu stupňu resp. stupňom.

5.2. Okrem toho, konečný výrobca na svojej webovej stránke poskytne nezávislým prevádzkovateľom tieto informácie:

5.2.1. adresu webovej stránky výrobcu resp. výrobcov zodpovedných za predchádzajúci stupeň resp. stupne;

5.2.2. názov a adresu všetkých výrobcov zodpovedných za predchádzajúci stupeň resp. stupne;

5.2.3. číslo resp. čísla typového schválenia predchádzajúceho stupňa resp. stupňov;

5.2.4. číslo motora.

5.3. Výrobcovia zodpovední za určitý stupeň alebo určité stupne typového schválenia zodpovedajú za poskytnutie prístupu k informáciám o systéme OBD, opravách a údržbe vozidla, ktoré sa týkajú stupňa resp. stupňov typového schválenia, za ktoré sú zodpovední, na svojej webovej lokalite a prepojenia k predchádzajúcemu stupňu resp. stupňom.

5.4. Výrobca zodpovedný za určitý stupeň alebo stupne typového schválenia poskytuje výrobcovi zodpovednému za nasledujúci stupeň tieto informácie:

5.4.1. osvedčenie o zhode týkajúce sa stupňa resp. stupňov, za ktoré je zodpovedný;

5.4.2. osvedčenie o prístupe k informáciám o systéme OBD, opravách a údržbe vozidla vrátane jeho doplnkov;

5.4.3. číslo typového schválenia zodpovedajúce stupňu resp. stupňom, za ktoré je zodpovedný;

5.4.4. dokumenty uvedené v bodoch 5.4.1., 5.4.2. a 5.4.3., ktoré poskytuje výrobca resp. výrobcovia zapojení do predchádzajúceho stupňa resp. stupňov.

5.5. Každý výrobca oprávni výrobcu zodpovedného za nasledujúci stupeň, aby poskytnuté dokumenty odovzdal výrobcom zodpovedným za všetky nasledujúce stupne a posledný stupeň.

5.6. Okrem toho, výrobca zodpovedný za určitý stupeň alebo stupne typového schválenia na zmluvnom základe:

5.6.1. poskytne výrobcovi zodpovednému za ďalší stupeň prístup k informáciám o systéme OBD, opravách a údržbe a informáciám o rozhraní zodpovedajúcom konkrétnemu stupňu resp. stupňom, za ktoré je zodpovedný;

5.6.2. na požiadanie poskytne výrobcovi zodpovednému za nasledujúci stupeň typového schválenia prístup k informáciám o systéme OBD, opravách a údržbe vozidla a informáciám o rozhraní zodpovedajúcom konkrétnemu stupňu resp. stupňom, za ktoré je zodpovedný.

5.7. Výrobca vrátane konečného dovozcu môže účtovať poplatky v súlade s článkom 55 nariadenia (EÚ) č. 167/2013 iba v súvislosti s konkrétnym stupňom, za ktorý je zodpovedný.

5.8. Výrobca vrátane konečného výrobcu neúčtuje poplatky za poskytovanie informácií o adrese webovej stránky alebo kontaktných údajoch ktoréhokoľvek iného výrobcu.

6. Malovýrobcovia

6.1. Výrobcovia musia poskytnúť prístup k informáciám o opravách a údržbe ľahko a rýchlo dostupným spôsobom a spôsobom, ktorý nie je -diskriminačné v porovnaní s ustanoveniami a prístupom, ktorý poskytujú autorizovaným predajniam a opravovniam v súlade s článok 53 ods. 13 nariadenia (EÚ) č. 167/2013, ak sa celosvetová ročná produkcia typu vozidla, na ktoré sa vzťahuje toto nariadenie, je nižšia ako:

a) pre kategóriu T: 200 vozidiel;

b) pre kategóriu C: 80 vozidiel;

c) pre kategóriu R: 400 vozidiel;

d) pre kategóriu S: 200 vozidiel.

Pre typ systému, komponentu alebo samostatnej technickej jednotky, na ktoré sa vzťahuje uvedené nariadenie, je príslušný údaj v zmysle tohto ustanovenia 250 jednotiek.

▼M1

6.2. Vozidlá, systémy, komponenty a samostatné technické jednotky, na ktoré sa vzťahuje bod 6.1, sú uvedené na webovej stránke výrobcu s informáciami o opravách a údržbe.

▼B

6.3. Schvaľovací úrad informuje Komisiu o všetkých typových schváleniach udelených malo-výrobcom.

7. Plnenie záväzkov týkajúcich sa prístupu k informáciám o systéme OBD, opravách a údržbe vozidla

7.1. Schvaľovací úrad môže kedykoľvek, či už z vlastnej iniciatívy, na základe sťažnosti, alebo na základe posúdenia technickej služby skontrolovať, či výrobca plní svoje záväzky vyplývajúce z nariadenia (EÚ) č. 167/2013, dodržiava toto nariadenie a podmienky osvedčenia o prístupe k informáciám o systéme OBD, opravách a údržbe vozidla.

7.2. Ak schvaľovací úrad zistí, že si výrobca neplní svoje povinnosti súvisiace s prístupom k informáciám o systéme OBD, opravách a údržbe vozidla, schvaľovací úrad, ktorý udelil príslušné typové schválenie, prijme vhodné opatrenia na nápravu situácie.

7.3. Takéto opatrenia môžu zahŕňať odňatie alebo pozastavenie typového schválenia, pokuty alebo iné opatrenia prijaté v súlade s nariadením (EÚ) č. 167/2013.

7.4. Ak nezávislý prevádzkovateľ alebo obchodné združenie zastupujúce nezávislých prevádzkovateľov podá schvaľovaciemu úradu sťažnosť, tento orgán vykoná audit s cieľom overiť, či výrobca plní záväzky týkajúce sa prístupu k informáciám o systéme OBD, opravách a údržbe vozidla.

7.5. Pri vykonávaní auditu môže schvaľovací úrad požiadať technickú službu alebo iného nezávislého experta, aby vykonali hodnotenie s cieľom overiť, či sú tieto záväzky splnené.

7.6. Ak informácie o systéme OBD, opravách a údržbe vozidla nie sú dostupné v čase podania žiadosti o typové schválenie, výrobca poskytne uvedené informácie do šiestich mesiacov od príslušného dátumu vydania typového schválenia.

7.7. Ak je vozidlo umiestnené na trhu viac ako šesť mesiacov po typovom schválení, informácie sa poskytujú k dátumu, keď bolo vozidlo umiestnené na trh.

7.8. Schvaľovací úrad môže na základe vystaveného osvedčenia o prístupe k informáciám o systéme OBD, opravách a údržbe vozidla predpokladať, že výrobca zaviedol vyhovujúce mechanizmy a postupy, pokiaľ ide o prístup k informáciám o systéme OBD, opravách a údržbe vozidla za predpokladu, že nebola podaná žiadna sťažnosť a že výrobca poskytne osvedčenie v rámci lehoty stanovenej v bode 7.7.

7.9. Ak nie je osvedčenie o súlade poskytnuté v uvedenej lehote, schvaľovací úrad prijme potrebné opatrenia na zabezpečenie súladu.

8. Požiadavky na poskytovanie informácií o poskytnutí prístupu nezávislým prevádzkovateľom k iným ako bezpečnostným častiam

8.1. Pokiaľ ide o prístup k akýmkoľvek informáciám o systéme OBD, opravách a údržbe vozidla iným ako tie, ktoré sa týkajú bezpečnostných častí vozidla, v registračných požiadavkách na používanie webovej lokality výrobcu nezávislým prevádzkovateľom sa musia požadovať len také informácie, ktoré sú potrebné na potvrdenie spôsobu platby za informácie.

9. Požiadavky na poskytovanie informácií o poskytnutí prístupu nezávislým prevádzkovateľom k bezpečnostným častiam

9.1. Pokiaľ ide o prístup k akýmkoľvek informáciám o systéme OBD, opravách a údržbe vozidla, ktoré sa týkajú bezpečnostných častí vozidla, nezávislý prevádzkovateľ musí byť na tento účel schválený a splnomocnený na základe dokumentov preukazujúcich, že vykonáva zákonnú obchodnú činnosť a nebol odsúdený za súvisiacu trestnú činnosť.

9.2. Nezávislým prevádzkovateľom sa poskytne prístup k bezpečnostným prvkom vozidiel, ktoré používajú autorizovaní predajcovia a opravovne, za podmienok ochrany bezpečnostnej technológie, ktoré sa týkajú výmeny údajov na zabezpečenie dôvernosti, celistvosti a ochrany údajov pred kopírovaním.

9.3. V rámci fóra pre prístup k informáciám o vozidle uvedeného v článku 56 nariadenia (EÚ) č. 167/2013 sa stanovia parametre plnenia týchto požiadaviek v súlade s aktuálnym stavom techniky.

9.4. V prípade informácií týkajúcich sa prístupu k bezpečnostným častiam vozidla nezávislý prevádzkovateľ predkladá osvedčenie v súlade s normou ISO 20828:2006, ktorým preukáže svoju totožnosť a totožnosť organizácie, ku ktorej patrí. Výrobca odpovedá svojím vlastným osvedčením v súlade s normou ISO 20828:2006, aby potvrdil nezávislému prevádzkovateľovi, že pristupuje k zákonnej webovej stránke zamýšľaného výrobcu. Obidve strany musia viesť záznam o všetkých takýchto transakciách, v ktorom sú uvedené vozidlá a zmeny vykonané v súvislosti s nimi podľa tohto ustanovenia.









Doplnok 1

Prístup k informáciám o systéme OBD, opravách a údržbe vozidla

1. Úvod

1.1. V tomto doplnku sa ustanovujú technické požiadavky na dostupnosť informácií o systéme OBD, opravách a údržbe vozidla.

2. Požiadavky

2.1. Výrobca poskytne informácie o oprave a údržbe vozidla s použitím len otvorených textových a grafických formátov alebo formátov, ktoré možno prezerať a vytlačiť len s použitím štandardných softvérových náhradných jednotiek, ktoré sú voľne dostupné, ľahko sa inštalujú, a ktoré pracujú na základe bežne používaných operačných systémov počítačov.

2.1.1. V súvislosti s informáciami o systéme OBD, opravách a údržbe vozidla dostupnými na webových stránkach sa dodržiava spoločná norma uvedená v článku 53 ods. 2 nariadenia (EÚ) č. 167/2013.

2.1.2. Ak je to možné, kľúčové slová v metadátach musia zodpovedať norme ISO 15031-2:2010. Takéto informácie musia byť vždy dostupné, okrem prípadov, keď sa to vyžaduje na účely udržiavania webovej stránky.

2.1.3. Osoby požadujúce právo reprodukovať alebo ďalej zverejniť informácie by mali rokovať priamo s príslušným výrobcom.

2.1.4. Sprístupňujú aj informácie o vzdelávacích materiáloch, ale tie môžu byť prezentované cez iné prostriedky, ako sú webové stránky.

2.2. Informácie o všetkých častiach vozidla, ktorými výrobca vybaví vozidlo určené na základe modelu, sériového čísla, identifikačného čísla vozidla (VIN) a ďalších kritérií ako rázvoru kolies, výkonu motora, rozsahu alebo možností vyhotovenia vozidla, a ktoré môžu byť nahradené náhradnými dielmi ponúkanými zo strany výrobcu vozidla jeho autorizovaným opravovniam, predajcom alebo tretím osobám prostredníctvom odkazu na číslo pôvodných častí (OE), sa sprístupnia v databáze, ktorá je ľahko prístupná nezávislým prevádzkovateľom.

2.3. Táto databáza alebo alternatívny dostupný formát musia obsahovať VIN, čísla pôvodných častí, pôvodné názvy týchto častí, údaje o platnosti (dátumy začiatku a ukončenia platnosti), údaje o montáži a v prípade potreby charakteristiky usporiadania.

2.4. Informácie o databáze alebo informácie, ktorú sú k dispozícii v inom dostupnom formáte, sa pravidelne aktualizujú. Aktualizácie obsahujú najmä akékoľvek úpravy jednotlivých vozidiel po výrobe v prípade, že tieto informácie sú k dispozícii autorizovaným predajcom.

▼M1

2.5. Preprogramovanie a diagnostika riadiacich jednotiek na účely napr. rekalibrácie po oprave alebo nahrania softvéru do náhradnej ECU alebo prekódovania alebo opätovnej inicializácie náhradných dielov alebo komponentov, musia umožniť využívanie neznačkového hardvéru.

2.5.1. Preprogramovanie alebo diagnostika (komunikačné rozhranie PC-VCI) sa od 1. 7. 2021 vykonávajú v súlade s normou ISO 22900-2, SAE J2534 alebo TMC RP1210.

Prvý odsek sa však od 1. 7. 2023 vzťahuje na týchto výrobcov:

a) výrobcovia vozidiel kategórií R a S;

b) výrobcovia vozidiel kategórií T a C, ktorých produkcia je nižšia ako obmedzenia stanovené v bode 6.1 tejto prílohy;

c) výrobcovia systémov, komponentov alebo samostatných technických jednotiek, ktorých produkcia je nižšia ako obmedzenia stanovené v bode 6.1 tejto prílohy.

2.5.2. Možno použiť aj sieť Ethernet, sériový kábel alebo rozhranie siete LAN (Local Area Network) a alternatívne médiá ako CD (Compact Disc), DVD (Digital Versatile Disc) alebo pevné pamäťové zariadenie, ale len pod podmienkou, že nie je potrebný žiadny značkový komunikačný softvér (napr. ovládače alebo výmenné diely) a hardvér. Na overenie kompatibility aplikácie špecifickej pre výrobcu a komunikačného rozhrania vozidiel (VCI) v súlade s normou ISO 22900-2, SAE J2534 alebo TMC RP1210B ponúkne výrobca buď overenie nezávisle vyvinutého VCI alebo informácií a zapožičanie akéhokoľvek osobitného hardvéru potrebného na to, aby výrobca VCI toto overenie vykonal sám. Na poplatky za toto overenie alebo za informácie a hardvér sa uplatňujú podmienky stanovené v článku 55 nariadenia (EÚ) č. 167/2013.

2.5.3. Koexistencia softvéru výrobcov vozidiel je zabezpečená od 1. 7. 2021;

prvý odsek sa však od 1. 7. 2023 vzťahuje na týchto výrobcov:

a) výrobcovia vozidiel kategórií R a S;

b) výrobcovia vozidiel kategórií T a C, ktorých produkcia je nižšia ako obmedzenia stanovené v bode 6.1 tejto prílohy;

c) výrobcovia systémov, komponentov alebo samostatných technických jednotiek, ktorých produkcia je nižšia ako obmedzenia stanovené v bode 6.1 tejto prílohy.

2.5.4. Na zabezpečenie komunikácie medzi vozidlom a diagnostickými nástrojmi sa pre fyzické diagnostické konektory medzi VCI a vozidlom uplatňujú tieto normy: SAE J1939-13, ISO 11783-2, ISO 15031-3 a ISO 13400-4.

▼B

2.5.5. Ak výrobca odporúča kombináciu typu traktora s typom vozidla kategórie R alebo S alebo naopak, poskytne nezávislým prevádzkovateľom informácie OBD systému OBD vozidla a informácie o opravách a údržbe vozidla, ktoré sa týkajú prepojenia oboch vozidiel. Tieto informácie sa môžu poskytnúť aj cez webovú stránku, ktorú spoločne zriadi niekoľko výrobcov alebo konzorcium výrobcov ak táto webová stránka je v súlade s ustanoveniami tohto nariadenia, ako sa uvádza v odôvodnení 23 k nariadeniu (EÚ) č. 167/2013.

2.6. Výrobcovia uvádzajú na svojich webových stránkach obsahujúcich informácie o opravách číslo typového schválenia pre jednotlivé modely.

2.7. Výrobcovia stanovujú odôvodnené a primerané poplatky za hodinový, denný, mesačný a ročný prístup, prípadne za prístup za jednu transakciu, k svojim webovým stránkam obsahujúcim informácie o opravách a údržbe.









Doplnok 2

Informácie, ktoré umožnia vývoj generických diagnostických nástrojov

1. Informácie potrebné na výrobu diagnostických nástrojov

S cieľom uľahčiť poskytovanie generických diagnostických nástrojov podnikom vykonávajúcim opravy viacerých značiek výrobcovia vozidiel sprístupňujú informácie uvedené v bodoch 1.1, 1.2 a 1.3 prostredníctvom svojich webových stránok s informáciami o opravách. Tieto informácie zahŕňajú všetky funkcie diagnostických nástrojov a všetky prepojenia na informácie o oprave a pokyny na odstraňovanie porúch. Prístup k informáciám môže byť podmienený zaplatením primeraného poplatku.

1.1. Informácie komunikačného protokolu

Vyžadujú sa tieto informácie indexované podľa značky vozidla, modelu a variantu, alebo iné spracovateľné definície, ako je číslo VIN alebo identifikácia vozidla a systémov:

a) všetky doplňujúce protokolové informácie o systéme potrebné na to, aby sa umožnila úplná diagnostika, okrem noriem opísaných v bode 4.7.3 prílohy 9B k predpisu EHK OSN č. 49, vrátane všetkých doplňujúcich informácií o hardvérových a softvérových protokoloch, identifikácii parametrov, prenosových funkcií, požiadavkách „udržať v činnosti“, alebo poruchových stavoch;

b) údaje o spôsobe získania a výkladu chybových kódov, ktoré nie sú v súlade s normami opísanými v bode 4.7.3 prílohy 9B k predpisu Európskej hospodárskej komisie Organizácie Spojených národov;

c) zoznam všetkých dostupných parametrov živých údajov vrátane informácií o vážení a prístupe;

d) zoznam všetkých dostupných funkčných skúšok vrátane aktivácie alebo kontroly zariadenia a prostriedkov na ich realizáciu;

e) podrobné údaje o tom, ako získať všetky informácie o komponentoch a stave, časové pečiatky, nedokončené DTC a pozastavenia;

f) nové nastavenia adaptívnych parametrov s pamäťou, kódovanie variantov a nastavenie náhradných komponentov a zákaznícke preferencie;

g) identifikácia elektronickej riadiacej jednotky (ECU) a kódovanie variantov;

h) podrobné údaje o tom, ako znovu nastaviť prevádzkové svetlá;

i) umiestnenie diagnostického konektora a údaje o konektore;

j) označenie kódu motora.

1.2. Skúška a diagnostika komponentov monitorovaných systémom OBD

Vyžadujú sa tieto informácie:

a) opis skúšok na potvrdenie jeho funkčnosti pri komponente alebo v zapojení;

b) postup skúšky vrátane parametrov skúšky a informácií o komponente;

c) podrobné údaje o pripojení, vrátane minimálnych a maximálnych vstupných a výstupných hodnôt a hodnôt pri jazde a zaťažení;

d) hodnoty očakávané za určitých jazdných podmienok vrátane voľnobehu;

e) elektrické hodnoty pre komponent v jeho statických a dynamických stavoch;

f) hodnoty poruchového režimu pre každý z uvedených scenárov;

g) diagnostické sekvencie poruchového režimu vrátane stromu porúch a riadenej diagnostickej eliminácie.

1.3. Údaje potrebné na vykonávanie opráv

Vyžadujú sa tieto informácie:

a) spustenie ECU a komponentu (ak je vozidlo vybavené náhradnými dielmi);

b) spustenie novej alebo náhradnej ECU, prípadne s použitím garantovaných (pre-)programovacích techník.









PRÍLOHA VI

Požiadavky uplatňované na ochranné konštrukcie chrániace pri prevrátení (dynamické skúšky)

A. VŠEOBECNÉ USTANOVENIE

1. Požiadavky Únie na ochranné konštrukcie chrániace pri prevrátení (dynamické skúšky) sú uvedené v bode B.

B. POŽIADAVKY UPLATŇOVANÉ NA OCHRANNÉ KONŠTRUKCIE CHRÁNIACE PRI PREVRÁTENÍ (DYNAMICKÉ SKÚŠKY) ( 1 )

1. Vymedzenie pojmov

1.1. [neuplatňuje sa]

1.2. Ochranná konštrukcia chrániaca pri prevrátení (ROPS) Ochranná konštrukcia chrániaca pri prevrátení (ochranná kabína alebo rám) ďalej len „ochranná konštrukcia“, predstavuje konštrukciu na traktore, ktorej hlavným účelom je zabrániť alebo obmedziť nebezpečenstvo hroziace vodičovi, vyplývajúce z prevrátenia traktora pri normálnom používaní. Ochranná konštrukcia chrániaca pri prevrátení je charakterizovaná tým, že poskytuje voľný priestor dostatočne veľký na to, aby ochránil vodiča sediaceho buď vo vnútri konštrukcie alebo v priestore, ktorý je ohraničený skupinou priamok vedúcich z vonkajších okrajov konštrukcie k akejkoľvek časti traktora, ktorá by mohla prísť do kontaktu s rovnou zemou a ktorá je v prípade prevrátenia schopná traktor podoprieť.

1.3. Rozchod 1.3.1. Predbežná definícia: stredová rovina kolesa Stredná rovina kolesa je rovnako vzdialená od dvoch rovín, na ktorých vonkajších okrajoch sa nachádzajú okraje ráfikov. 1.3.2. Vymedzenie rozchodu Vertikálna rovina prechádzajúca osou kolesa pretína jeho stredovú rovinu v priamke, ktorá sa v jednom bode stretáva s nosnou plochou. Ak A a B sú dva body takto definované pre kolesá na tej istej náprave traktora, tak potom šírka rozchodu je vzdialenosť medzi bodmi A a B. Rozchod môže byť takto vymedzený pre predné aj zadné kolesá. V prípade, kde sú zdvojené kolesá je rozchod vzdialenosť medzi dvomi rovinami, pričom každá rovina je stredovou rovinou páru kolies. Pre pásové traktory je rozchod vzdialenosť medzi stredovými rovinami pásov. 1.3.3. Dodatočná definícia: stredová rovina traktora Zoberte krajnú polohu bodov A a B pre zadnú nápravu traktora, ktorá udáva maximálnu možnú hodnotu rozchodu. Strednou rovinou traktora je vertikálna rovina umiestnená kolmo na stred úsečky AB.

1.4. Rázvor Vzdialenosť medzi vertikálnymi rovinami prechádzajúcimi cez úsečky AB, ako je vymedzené v predchádzajúcom bode, jedna pre predné kolesá a druhá pre zadné kolesá.

1.5. Určenie vzťažného bodu sedadla; Umiestnenie sedadla a jeho nastavenie na skúšku 1.5.1. Vzťažný bod sedadla (SIP) ( 2 ) Vzťažný bod sedadla sa určuje v súlade s normou ISO 5353:1995. 1.5.2. Umiestnenie sedadla a jeho nastavenie na skúšku 1.5.2.1. V prípade, že sklon operadla a sedacej časti je nastaviteľný, musí sa v oboch prípadoch nastaviť tak, aby sa vzťažný bod sedadla nachádzal vo svojej najvyššej zadnej polohe; 1.5.2.2. pokiaľ je sedadlo vybavené pružením, musí byť pruženie zablokované v strede svojej dráhy, pokiaľ to nie je v protiklade s pokynmi, ktoré jasne stanovil výrobca sedadla; 1.5.2.3. keď sa poloha sedadla dá nastaviť len pozdĺžne a výškovo, pozdĺžna os prechádzajúca vzťažným bodom sedadla musí byť rovnobežná s vertikálnou pozdĺžnou rovinou traktora, ktorá prechádza stredom volantu a od tejto roviny musí byť vzdialená najviac 100 mm.

1.6. Voľný priestor 1.6.1. Referenčná rovina Voľný priestor je znázornený na obrázkoch 3.8 až 3.10 a v tabuľke 3.3. Priestor je vymedzený vo vzťahu k referenčnej rovine a vzťažnému bodu sedadla (SIP). Referenčná rovina je vertikálna rovina, obvykle pozdĺžna ku traktoru a prechádzajúca cez vzťažný bod sedadla a stred volantu. Za normálnych okolností referenčná rovina zhoduje so stredovou pozdĺžnou rovinou traktora. Predpokladá sa, že referenčná rovina je schopná pohybovať sa horizontálne spolu so sedadlom a volantom pri pôsobení zaťaženia, zostáva však kolmá na traktor alebo na podlahu ochrannej konštrukcie chrániacej pri prevrátení. Voľný priestor sa musí definovať na základe bodov 1.6.2 a 1.6.3. 1.6.2. Určenie voľného priestoru pre traktory s nereverzibilným sedadlom Voľný priestor pre traktory s nereverzibilným sedadlom je definovaný v bodoch 1.6.2.1 až 1.6.2.10 a je ohraničený nasledujúcimi rovinami, traktor je na horizontálnom povrchu, sedadlo, v prípade, že sa dá nastaviť je nastavené v najvyššej zadnej polohe (2) , a volant v prípade, že sa dá nastaviť, je nastavený do stredovej polohy pre riadenie v sede: 1.6.2.1. horizontálnou rovinou A1 B1 B2 A2, (810 + av) mm nad vzťažným bodom sedadla (SIP) s priamkou B1B2 nachádzajúcou sa (ah-10) mm za SIP; 1.6.2.2. naklonenou rovinou G1 G2 I2 I1, kolmou na referenčnú rovinu, ktorá zahŕňa bod vzdialený 150 mm za priamkou B1B2 a najzadnejší bod operadla sedadla; 1.6.2.3. valcovou plochou A1 A2 I2 I1, kolmou na referenčnú rovinu, s priemerom 120 mm, dotýkajúcou sa rovín definovaných v bodoch 1.6.2.1 a 1.6.2.2; 1.6.2.4. valcovou plochou B1 C1 C2 B2, kolmou na referenčnú rovinu, s priemerom 900 mm, presahujúcou dopredu o 400 mm a dotýkajúcou sa roviny definovanej v bode 1.6.2.1 pozdĺž priamky B1B2; 1.6.2.5. naklonenou rovinou C1 D1 D2 C2, kolmou na referenčnú rovinu, ktorá sa pripája na plochu definovanú v bode 1.6.2.4 a prechádza vo vzdialenosti 40 mm od predného vonkajšieho okraja volantu. V prípade vysokej polohy volantu sa táto rovina rozprestiera smerom dopredu od priamky B1B2, pričom sa dotýka plochy definovanej v bode 1.6.2.4; 1.6.2.6. vertikálnou rovinou D1 E1 E2 D2 kolmou na referenčnú rovinu vo vzdialenosti 40 mm pred vonkajším okrajom volantu; 1.6.2.7. horizontálnou rovinou E1 F1 F2 E2 prechádzajúcou bodom vo vzdialenosti (90 – av) mm pod vzťažným bodom sedadla (SIP); 1.6.2.8. plochou G1 F1 F2 G2, v prípade potreby zakrivenou od spodného okraja roviny definovanej v bode 1.6.2.2 k horizontálnej rovine definovanej v bode 1.6.2.7, kolmou na referenčnú rovinu, a ktorá sa v celej svojej dĺžke dotýka operadla sedadla; 1.6.2.9. vertikálnou rovinou J1 E1 F1 G1 H1 a J2 E2 F2 G2 H2. Tieto vertikálne roviny siahajú do výšky 300 mm nad rovinu E1 F1 F2 E2; vzdialenosti medzi E1 E0 a E2 E0 musia byť 250 mm; 1.6.2.10. paralelné roviny A1 B1 C1 D1 J1 H1 I1 a A2 B2 C2 D2 J2 H2 I2 naklonené tak, aby horná hrana roviny na strane, na ktorý sa pôsobí silou, bola najmenej 100 mm od vertikálnej referenčnej roviny. 1.6.3. Určenie voľného priestoru pre traktory s reverzibilným stanovišťom vodiča Pre traktory s reverzibilným stanovišťom vodiča (reverzibilné sedadlo a volant) pozostáva voľný priestor z oblasti, ktorú tvoria dva voľné priestory definované dvomi rôznymi polohami volantu a sedadla. 1.6.4. Prídavné sedadlá 1.6.4.1. V prípade traktorov, ktoré môžu byť vybavené prídavnými sedadlami, sa počas skúšok použije tá oblasť, ktorá pozostáva zo vzťažných bodov sedadla všetkých polôh sedadla. Ochranná konštrukcia nesmie prenikať do väčšieho voľného priestoru, ktorý zohľadňuje tieto rôzne vzťažné body sedadla. 1.6.4.2. V prípade, že je po vykonaní skúšky navrhnutá nová poloha sedadla, musí sa určiť či sa voľný priestor okolo nového vzťažného bodu sedadla nachádza v rámci predtým stanovenej oblasti. Ak nie, musí sa vykonať nová skúška. 1.6.4.3. Prídavné sedadlo nezahŕňa sedadlo pre osoby okrem vodiča, z ktorého nie je možné traktor ovládať. Vzťažný bod sedadla sa neurčí, pretože vymedzenie voľného priestoru je vo vzťahu k sedadlu vodiča.

1.7. Nezaťažená hmotnosť Hmotnosť traktora bez zaťažujúcich zariadení a v prípade traktorov s pneumatikami, bez kvapalnej záťaže v pneumatikách. Traktor musí byť v prevádzkovom stave s plnými nádržami, obvodmi a chladičom, ochranná konštrukcia musí zahŕňať plášť a akékoľvek ťažné zariadenie alebo dodatočné komponenty pohonu predných kolies potrebné na bežné použitie. Obsluha nie je zahrnutá.

1.8. Povolené tolerancie merania Vzdialenosť ± 0,5 mm Sila ± 0,1 % (plného rozsahu snímača) Hmotnosť ± 0,2 % (plného rozsahu snímača) Tlak v pneumatike ± 5,0 % Uhol ± 0,1°

1.9. Symboly



ah (mm) Polovica horizontálneho nastavenia sedadla av (mm) Polovica vertikálneho nastavenia sedadla E (J) Vynaložená energia počas skúšky F (N) Statická zaťažovacia sila H (mm) Výška ťažiska bloku kyvadla I (kg.m2) Moment zotrvačnosti okolo zadnej nápravy s výnimkou kolies použitých na výpočet energie pre náraz zozadu L (mm) Rázvor sa používa na výpočet energie pre náraz zozadu M (kg) Hmotnosť použitá pre výpočet energie a tlakových síl

2. Oblasť použitia

2.1. Táto príloha je uplatniteľná na traktory, ktoré majú aspoň dve nápravy pre kolesá s pneumatikami, prípadne so zariadením na pripojenie pásov a s nezaťaženou hmotnosťou traktora vyššou ako 600 kg, ale všeobecne nižšou ako 6 000 kg.

2.2. Minimálny rozchod zadných kolies by vo všeobecnosti mal byť väčší ako 1 150 mm. Je zrejmé, že môže existovať konštrukcie traktorov, napr. kosačky na trávu, úzke vinárske traktory, nízkoprofilové traktory používané v budovách s obmedzenou svetlou výškou alebo v sadoch, traktory s vysokou svetlou výškou a špeciálne lesnícke stroje ako tzv. „skidder“ (stroj na bezúväzkové približovanie dreva) a „forwarder“ (lesný stroj na vývoz dreva), na ktoré sa táto príloha nevzťahuje.

3. Pravidlá a pokyny

3.1. Všeobecné pokyny

3.1.1. Ochrannú konštrukciu môže vyrábať buď výrobca traktora alebo iná spoločnosť. V každom prípade je skúška platná len pre model traktora, na ktorom sa skúška vykoná. Skúška ochrannej konštrukcie sa musí zopakovať pre každý model traktora, na ktorý sa má namontovať. Skúšobné stanice však môžu certifikovať, že skúšky pevnosti sú tiež platné pre modely traktora odvodené od pôvodného modelu so zmenami týkajúcimi sa motora, prevodovky, riadenia a predného zavesenia (pozri bod 3.6: rozšírenie na ostatné modely traktorov). Na druhej strane, viac ako jedna ochranná konštrukcia môže byť skúšaná pre akýkoľvek model traktora.

3.1.2. Ochranná konštrukcia predložená na dynamickú skúšku musí byť normálnym spôsobom pripevnená k modelu traktora, na ktorý má byť použitá. Poskytnutý traktor musí byť úplný a v prevádzkyschopnom stave.

3.1.3. V prípade „tandemového“ traktora sa použije hmotnosť štandardnej verzie časti, na ktorej je namontovaná ochranná konštrukcia.

3.1.4. Ochranná konštrukcia môže byť skonštruovaná len na ochranu vodiča pri prevrátení traktora. Na túto konštrukciu sa môže dať namontovať ochrana pred účinkami počasia, viac alebo menej dočasného charakteru. Vodič túto ochranu v horúcom počasí obyčajne odníme. Existujú však ochranné konštrukcie s napevno zabudovaným krytom a vetranie je v horúcom počasí zabezpečené prostredníctvom okien alebo vetracích klapiek. Keďže kryt môže zvýšiť pevnosť konštrukcie a v prípade, že je odnímateľný, môže chýbať v prípade nehody, všetky časti, ktoré môže vodič odňať, budú na účely skúšky odňaté. Dvere, strešné okno a okná, ktoré sa dajú otvoriť, sa musia pred skúškou buď odňať alebo zabezpečiť v otvorenej polohe, takže nezvýšia pevnosť ochrannej konštrukcie. Je potrebné zaznamenať, či v tejto polohe nepredstavujú pre vodiča nebezpečenstvo v prípade prevrátenia. V týchto pravidlách sa odkazuje iba na skúšanie ochrannej konštrukcie. Je potrebné zdôrazniť, že je v tejto konštrukcii je napevno zabudovaný kryt. Opis akéhokoľvek dočasného krytu sa musí zahrnúť do špecifikácií. Všetok sklenený alebo podobný krehký materiál sa musí pred skúškou odstrániť. Traktor a komponenty ochrannej konštrukcie, ktoré by mohli utrpieť nepotrebné poškodenie počas skúšky a ktoré nemajú vplyv na pevnosť ochrannej konštrukcie alebo jej rozmery, môžu byť odstránené pred skúškou, pokiaľ si výrobca želá. Počas skúšky sa nemôžu vykonávať žiadne opravy alebo nastavenia.

3.1.5. Akékoľvek komponenty traktora prispievajúce k pevnosti ochrannej konštrukcie ako blatníky, ktoré boli spevnené výrobcom, by mali byť popísané a výsledky ich meraní by mali byť uvedené v protokole o skúške.

3.2. Prístroje a skúšobné podmienky

3.2.1. Do konštrukcie musí naraziť závažie pôsobiace ako kyvadlo a konštrukcia musí byť podrobená skúške tlakom na prednú a zadnú časť.

3.2.2. Hmotnosť kyvadla (obrázok 3.1) je 2 000 kg. Jeho nárazová plocha musí mať rozmery 680 × 680 mm ± 20. Závažie musí byť vyrobené tak, aby poloha ťažiska bola konštantná (napríklad pomocou železných tyčí upevnených v betóne). Musí byť zavesené na pevnom otočnom bode približne 6 m nad zemou tak, aby výšku kyvadla bolo možné ľahko a bezpečne upraviť.

3.2.3. V prípade traktorov s menej ako 50 % celkovej hmotnosti na predných kolesách musí byť prvý náraz vedený do zadnej časti konštrukcie. Nasleduje tlaková skúška tiež na zadnej časti konštrukcie. Druhý náraz musí byť vedený do prednej časti a tretí zboku. Na záver sa vykoná druhá tlaková skúška na prednej časti. V prípade traktorov s 50 % alebo viac celkovej hmotnosti na predných kolesách musí byť prvý náraz vedený do prednej časti konštrukcie a druhý náraz zboku. Potom musia nasledovať dve tlakové skúšky, prvá na zadnej časti a druhá na prednej časti.

3.2.4. Pre traktory s reverzibilným stanovišťom vodiča (reverzibilné sedadlo a volant), musí byť prvá náraz vedený pozdĺžne na ťažšom konci (kde spočíva viac ako 50 % hmotnosti traktora). Nasleduje tlaková skúška na rovnakom konci. Druhý náraz musí byť vedený do opačného konca a tretí zboku. Na záver sa vykoná druhá tlaková skúška na ľahšom konci.

3.2.5. Rozchod zadných kolies sa zvolí tak, aby konštrukcia nebola počas skúšky nijako podopieraná pneumatikami. Toto ustanovenie sa nemusí dodržať pokiaľ táto podpora existuje vo chvíli, keď je rozchod kolies nastavený na najširšiu alternatívu.

3.2.6. Strana traktoru, z ktorej je vedený bočný náraz, je tá strana, pri ktorej by podľa názoru skúšobnej stanice mohlo dôjsť k najväčšej deformácii. Zadný náraz musí byť vedený do rohu na strane protiľahlej bočnému nárazu a predný náraz do rohu bližšie k bočnému nárazu. Zadné náraz je vedený v dvoch tretinách vzdialenosti od stredovej roviny traktora k vertikálnej rovine vozidla dotýkajúcej sa vonkajšieho okraja konštrukcie. Ak však krivka na zadnej strane ochrannej konštrukcie začína v mieste nachádzajúcom sa menej ako dve tretiny vzdialenosti od stredu, náraz sa zameria na začiatok krivky, teda na miesto, kde je sa na začiatku tejto krivky, t. j. v bode, kde sa táto krivka dotýka priamky, kolmej na stredovú rovinu traktora.

3.2.7. Ak sa počas skúšky akékoľvek pútacie laná, podpery alebo bloky posunú alebo porušia, skúška sa musí zopakovať.

3.3. Skúšky nárazom

3.3.1. Náraz zozadu (obrázky 3.2. a a 3.2.b)

3.3.1.1. Náraz zozadu sa nevyžaduje pre traktory so 50 % alebo viac hmotnosti (ako je vymedzené vyššie), na predných kolesách.

3.3.1.2. Traktor sa umiestni voči kyvadlu tak, aby narazilo do konštrukcie vo chvíli, kedy nárazová plocha a závesné reťaze zvierajú uhol 20° k vertikále, pokiaľ konštrukcia v bode kontaktu v priebehu deformácie nezviera s vertikálou väčší uhol. V tomto prípade sa nárazová plocha nastaví rovnobežne so stranou konštrukcie v bode kontaktu v okamihu najväčšej deformácie s pomocou dodatočnej podpery a závesné reťaze zostávajú pod uhlom 20° k vertikále. Bodom nárazu by mala byť časť konštrukcie, ktorá pri nehode, spojenej s prevrhnutím dozadu, pravdepodobne narazí do zeme najprv; za normálnych okolností je ním horný okraj. Výška kyvadla bude nastavená tak, aby nemalo tendenciu otáčať sa okolo bodu nárazu.

3.3.1.3. Traktor musí byť pripútaný. Body pripútania (pútacích) lán sú asi 2 m za zadnou nápravou a 1,5 m pred prednou nápravou. Na každej náprave musia byť dve pútacie laná, jedno na každej strane stredovej roviny traktora. Pútacie laná sú vyrobené z oceľového kábla s priemerom 12,5 až 15 mm, s pevnosťou v ťahu 1 100 – 1 260 MPa. Pneumatiky traktora musia byť nahustené a pútacie laná napnuté, aby bol dosiahnutý tlak v pneumatikách a deformácia, ako je uvedené v tabuľke 3.1. Po utiahnutí pútacích lán sa pred zadné kolesá založí drevený hranol s prierezom 150 × 150 mm a pritlačí sa ku kolesám.

3.3.1.4. Závažie kyvadla sa opäť vytiahne, aby výška H jeho ťažiska nad bodom nárazu zodpovedala hodnote danej jedným z týchto vzorcov podľa voľby výrobcu: alebo

3.3.1.5. Kyvadlo sa uvoľní a nechá sa naraziť do konštrukcie. Mechanizmus rýchleho uvoľnenia musí byť umiestnený tak, aby neodklonil hmotnosť vo vzťahu k reťaziam, na ktorých je upevnený v okamihu uvoľnenia.



Tabuľka 3.1 Tlak pneumatík Tlak pneumatík kPa (1) Deformácia mm Traktory s pohonom štyroch kolies s rovnakým rozmerom predných a zadných kolies: vpredu 100 25 vzadu 100 25 Traktory s pohonom štyroch kolies, ktorých predné kolesá sú menšie ako z dné: vpredu 150 20 vzadu 100 25 Traktor s pohonom dvoch kolies: vpredu 200 15 vzadu 100 25 (*1) Nepoužije sa vodný balast.

3.3.2. Náraz spredu (obrázky 3.2. a a 3.2.b)

3.3.2.1. Vykoná sa rovnakým spôsobom ako náraz zozadu. Pútacie laná musia byť rovnaké, ale drevený hranol sa umiestni za zadné kolesá. Výška pádu ťažiska kyvadla je daná týmto vzorcom:

3.3.2.2. Bod nárazu je tá časť konštrukcie, ktorá v prípade prevrátenia traktora na bok v prípade jazdy dopredu pravdepodobne prvá narazí na zem, spravidla horný predný roh.

3.3.3. Bočný náraz (obrázok 3.4)

3.3.3.1. Traktor sa umiestni voči kyvadlu tak, aby narazilo do konštrukcie vo chvíli, kedy nárazová plocha a závesné reťaze sú vo vertikálnej polohe, pokiaľ konštrukcia v bode kontaktu v priebehu deformácie nie je v inej než zvislej polohe. V tomto prípade sa nárazová plocha nastaví tak, aby bola približne rovnobežná s konštrukciou v bode kontaktu v okamihu najväčšej deformácie. Táto úprava sa vykoná prostredníctvom dodatočnej podpery a závesné reťaze zostávajú v okamihu nárazu vo vertikálnej polohe. Bodom nárazu by mala byť časť konštrukcie, ktorá pri nehode, spojenej s prevrátením nabok, pravdepodobne narazí do zeme najprv; za normálnych okolností je ním horný okraj.

3.3.3.2. Pokiaľ nie je isté, že na zem dopadne akákoľvek iná časť tohto okraja ako prvá, bod nárazu sa musí nachádzať v rovine, ktorá ja kolmá na stredovú rovinu traktora a prechádza 60 mm pred vzťažným bodom sedadla, pričom sedadlo je nastavené do strednej polohy svojho pozdĺžneho nastavenia. Výška kyvadla bude nastavená tak, aby nemalo tendenciu otáčať sa okolo bodu nárazu.

3.3.3.3. Pre traktory s reverzibilným stanovišťom vodiča sa bod nárazu musí nachádzať v rovine, ktorá je kolmá na stredovú rovinu traktora a v strede medzi dvomi vzťažnými bodmi sedadla.

3.3.3.4. Ukotví sa zadné koleso traktora na strane, ktorá má byť zasiahnutá. Napätie pútacích lán sa určí rovnako ako pre náraz zozadu. Po ukotvení pútacích lán/pripútaní lán sa tesne k zadnému kolesu na strane protiľahlej nárazu vloží a pevne pritlačí hranol s prierezom 150 × 150 mm. Hranol sa umiestni ako zaprenie kolesa a zaistí sa na zemi tak, aby pri náraze tesne priliehal ku kolesu. Dĺžka hranola je zvolená tak, že ak je v polohe proti kolesu, zviera uhol 25 až 40° s horizontálou. Jeho dĺžka je 20 až 25 násobkom jeho hrúbky a jeho šírka 2 až 3 násobkom jeho hrúbky.

3.3.3.5. Kyvadlo sa opäť vytiahne do výšky ako pri predchádzajúcej skúške tak, aby výška H jeho ťažiska nad výškou v okamihu nárazu sa stanovila pomocou vzorca:

3.3.3.6. Pri skúškach bočným nárazom sa zaznamenáva rozdiel maximálnej okamžitej deformácie a trvalej deformácie vo výške (810 + av) mm nad vzťažným bodom sedadla. Tento postup sa môže vykonať so zariadením, na ktorom je namontovaný posuvný trecí prstenec na vodorovnej tyči. Jeden koniec tyče musí byť pripevnený k hornej časti konštrukcie a druhý bude prechádzať cez otvor v zvislej tyči pripevnenej k podvozku traktora. Prstenec sa umiestni oproti zvislej tyči pripevnenej k podvozku traktora pred nárazom zboku a jeho vzdialenosť od nej po náraze predstavuje rozdiel medzi maximálnou okamžitou deformáciou a trvalou deformáciou.

3.4. Tlakové skúšky

Pri vykonávaní skúšky na zadnej časti môže byť potrebné pridržať prednú časť traktora. Pod nápravy sa podložia hranoly, aby pneumatiky neniesli tlakovú silu. Použitý priečny nosník musí mať šírku približne 250 mm a musí byť spojený so zaťažovacím mechanizmom prostredníctvom univerzálnych kĺbov (obrázok 3.5).

3.4.1. Skúška tlakom zozadu (obrázky 3.6. a a 3.6.b)

3.4.1.1. Prítlačný nosník sa umiestni cez najvyššie zadné časti konštrukcie, aby výslednica tlakových síl ležala v zvislej referenčnej rovine traktora. Pôsobí sa tlakovou silou (F), pričom: F = 20 M Táto sila sa musí udržať päť sekúnd po ukončení akéhokoľvek vizuálne zistiteľného pohybu ochrannej konštrukcie.

3.4.1.2. Ak zadná časť strechy ochrannej konštrukcie neunesie celú tlakovú silu (obrázky 3.7. a 3.7.b), musí tlaková sila pôsobiť tak dlho, až sa strecha zdeformuje tak, že klesne do roviny, ktorá spája hornú časť ochrannej konštrukcie s tou zadnou časťou traktora, ktorá je schopná podoprieť traktor pri prevrátení. Potom sila prestane pôsobiť a tlakový hranol sa znova premiestni nad tú časť ochrannej konštrukcie, ktorá by mala podoprieť traktor pri jeho úplnom prevrátení. Pôsobí sa tlakovou silou F.

3.4.2. Tlaková skúška vpredu (obrázky 3.6.a a 3.6.b)

3.4.2.1. Prítlačný nosník sa umiestni cez najvyššie predné časti konštrukcie, aby výslednica tlakových síl ležala vo vertikálnej referenčnej rovine traktora. Pôsobí sa tlakovou silou (F), pričom: F = 20 M Táto sila sa musí udržať päť sekúnd po ukončení akéhokoľvek vizuálne zistiteľného pohybu ochrannej konštrukcie.

3.4.2.2. Ak predná časť strechy ochrannej konštrukcie neunesie celú tlakovú silu (obrázky 3.7. a a3.7.b), musí tlaková sila pôsobiť tak dlho, až sa strecha zdeformuje tak, že klesne do roviny, ktorá spája hornú časť ochrannej konštrukcie s tou zadnou časťou traktora, ktorá je schopná podoprieť traktor pri prevrátení. Potom sila prestane pôsobiť a prítlačný nosník sa znova premiestni nad tú časť ochrannej konštrukcie, ktorá by mala podoprieť traktor pri jeho úplnom prevrátení. Pôsobí sa tlakovou silou F.

3.5. Podmienky prijateľnosti

3.5.1. Konštrukcia a traktor sa podrobia vizuálnej kontrole na trhliny a praskliny po každej časti skúšky. Aby konštrukcia prešla skúškou, musia byť splnené tieto podmienky: 3.5.1.1. v konštrukčných prvkoch, montážnych komponentoch alebo častiach traktora, prispievajúcich k pevnosti ochrannej konštrukcie, nesmú byť trhliny (okrem prípadov, na ktoré sa vzťahuje bod 3.5.1.3.); 3.5.1.2. na zvaroch prispievajúcich k pevnosti ochrannej konštrukcie alebo jej montážnych prvkoch nesmú byť žiadne trhliny. Bodové alebo stehové zvary použité na pripevnenie krycích panelov sú za bežných okolností z tejto podmienky vylúčené; 3.5.1.3. trhliny pohlcujúce energiu v plechových konštrukciách sú prijateľné, ak podľa posúdenia skúšobnej stanice významnejšie neznížili odolnosť ochrannej konštrukcie voči deformácii. Trhliny v plechových komponentoch, spôsobené hranami kyvadla, sa neberú do úvahy; 3.5.1.4. požadovaná sila musí byť dodržaná pri oboch tlakových skúškach; 3.5.1.5. rozdiel medzi maximálnou okamžitou deformáciou a trvalou deformáciou pri skúškach bočným nárazom nesmie presahovať 250 mm (obrázok 3.11); 3.5.1.6. počas ktorejkoľvek časti skúšky nesmie žiadna časť preniknúť do voľného priestoru. Počas skúšky nesmie žiadna časť naraziť do sedadla. Okrem toho, voľný priestor nesmie byť mimo ochrany ochrannej konštrukcie. Na tento účel pojem mimo ochrany konštrukcie znamená, že by sa ktorákoľvek jej časť dotkla rovného povrchu zeme pri prevrátení traktora v smere, odkiaľ pôsobí skúšobné zaťaženie. Na tento účel sa použije najmenšie nastavenie týkajúce sa šírky rozchodu pneumatík, uvedené výrobcom. 3.5.1.7. Pre kĺbové traktory sa predpokladá, že obidve časti majú vyrovnané stredové roviny.

3.5.2. Po záverečnej tlakovej skúške sa musí zaznamenať trvalá deformácia ochrannej konštrukcie. Na tento účel sa pred začatím skúšky musí zaznamenať poloha hlavných prvkov ochrannej konštrukcie vzhľadom na vzťažný bod sedadla. Potom sa musí zaznamenať akýkoľvek pohyb častí poškodených v skúškach a akákoľvek zmena výšky predných a zadných prvkov strechy.

3.6. Rozšírenie na ostatné modely traktorov

3.6.1. [neuplatňuje sa]

3.6.2. Technické rozšírenie V prípade technických zmien vykonaných na traktore týkajúcich sa ochrannej konštrukcie alebo spôsobu upevnenia ochrannej konštrukcie na traktor, skúšobná stanica, ktorá vykonala pôvodnú skúšku, môže vydať „protokol o technickom rozšírení“ v týchto prípadoch: 3.6.2.1. Rozšírenie výsledkov skúšok konštrukcie na ostatné modely traktorov Tlakové skúšky a skúšky nárazom sa nemusia vykonať na každom modeli traktora za predpokladu, že ochranná konštrukcia a traktor spĺňajú podmienky v ďalej uvedených bodoch 3.6.2.1.1 až 3.6.2.1.5. 3.6.2.1.1. Konštrukcia musí byť rovnaká ako skúšaná konštrukcia; 3.6.2.1.2. potrebná energia nesmie presiahnuť energiu vypočítanú pre pôvodnú skúšku o viac ako 5 %. Hranica 5 % sa uplatňuje aj na rozšírenia v prípade, že sa na tom istom traktore kolesá nahradia pásmi; 3.6.2.1.3. metóda pripevnenia a komponenty traktora, ku ktorým sa pripevňuje, musia byť rovnaké; 3.6.2.1.4. všetky komponenty ako blatníky a kapota, ktoré môžu poskytnúť oporu pre ochrannú konštrukciu, musia byť rovnaké; 3.6.2.1.5. poloha a základné rozmery sedadla v ochrannej konštrukcii a súvisiaca poloha ochrannej konštrukcie na traktore musia byť také, že voľný priestor zostane chránený deformovanou konštrukciou počas všetkých skúšok (toto sa musí skontrolovať prostredníctvom uvedenia toho istého odkazu na voľný priestor ako v pôvodnom skúšobnom protokole resp. toho istého referenčného bodu sedadla [SRP] alebo vzťažného bodu sedadla [SIP]). 3.6.2.2. Rozšírenie výsledkov skúšok konštrukcie na upravené modely ochrannej konštrukcie Tento postup sa musí dodržať v prípade, že nie sú splnené ustanovenia bodu 3.6.2.1, a nesmie sa použiť v prípade, že metóda pripevnenia ochrannej konštrukcie na traktor nevychádza z rovnakého princípu (napr. gumené podpery sú nahradené pružiacim zariadením): 3.6.2.2.1. Zmeny, ktoré nemajú žiadny vplyv na výsledky pôvodnej skúšky (napr. privarenie základnej dosky príslušenstva k nekritickej časti konštrukcie), pridanie sedadiel s rozdielnym umiestnením SIP v ochrannej konštrukcii (predmetom kontroly bude, či nový voľný priestor resp. priestory zostanú chránené deformovanou konštrukciou počas všetkých skúšok). 3.6.2.2.2. Zmeny, ktoré možno majú vplyv na výsledky pôvodnej skúšky, bez toho, že by sa spochybnila akceptovateľnosť ochrannej štruktúry (napr. zmena komponentu konštrukcie, zmena metódy pripevnenia ochrannej konštrukcie ku traktoru). Môže sa vykonať overovacia skúška a výsledky skúšky budú súčasťou protokolu o rozšírení. Pre typové rozšírenie sú stanovené tieto obmedzenia: 3.6.2.2.2.1. bez overovacej skúšky nemôže byť schválených viac ako 5 rozšírení; 3.6.2.2.2.2. Výsledky overovacej skúšky budú v prípade rozšírenia uznané, ak sú splnené všetky podmienky prípustnosti uvedené v tejto prílohe a ak sa deformácia nameraná po každej skúške nárazom nelíši od deformácie nameranej po každej skúške nárazom v pôvodnom skúšobnom protokole o viac ako ± 7 %. 3.6.2.2.2.3. Do jediného protokolu o rozšírení môže byť zahrnutá viac ako jedna zmena ochrannej konštrukcie za predpokladu, že predstavuje resp. predstavujú rôzne možnosti tej istej ochrannej konštrukcie, ale v jednom protokole o rozšírení môže byť akceptovaná iba jedna overovacia skúška. Nepreskúšané možnosti sa musia opísať v špecifickej časti protokolu o rozšírení. 3.6.2.2.3. Zvýšenie referenčnej hmotnosti, uvedené výrobcom pre už odskúšanú ochrannú konštrukciu. Ak chce výrobca ponechať to isté číslo typového schválenia, je možné vydať protokol o rozšírení po vykonaní overovacej skúšky (obmedzenia ± 7 % špecifikované v bode 3.6.2.2.2.2 sa v sa na takýto prípad nevzťahujú).

3.7. [neuplatňuje sa]

3.8. Vlastnosti ochranných konštrukcií pri nízkych teplotách 3.8.1. Ak sa požaduje, aby ochranná konštrukcia mala vlastnosti, ktoré zabraňujú jej krehnutiu pri nízkych teplotách, výrobca musí uviesť podrobnosti, ktoré musia byť zahrnuté do protokolu. 3.8.2. ►M2 Prípadne sa vlastnosti spojené s krehnutím pri nízkych teplotách overujú buď v súlade s požiadavkami uvedenými v bodoch 3.8.2.1 až 3.8.2.7 alebo s požiadavkami uvedenými v bode 3.8.3. ◄



Tabuľka 3.2 Minimálne hodnoty energie pre rázové skúšky ohybom podľa Charpyho Veľkosť vzorky Energia pri Energia pri – 30 °C – 20 °C mm J J () 10 × 10 () 11 27,5 10 × 9 10 25 10 × 8 9,5 24 10 × 7,5 () 9,5 24 10 × 7 9 22,5 10 × 6,7 8,5 21 10 × 6 8 20 10 × 5 () 7,5 19 10 × 4 7 17,5 10 × 3,5 6 15 10 × 3 6 15 10 × 2,5 () 5,5 14 (1) Znamená preferovanú veľkosť. Veľkosť vzorky nesmie byť menšia ako najväčšia preferovaná veľkosť, ktorú materiál umožňuje. (2) Potrebná energia pri – 20 °C je 2,5 násobok hodnoty špecifikovanej pre – 30 °C. Ostatné faktory ovplyvňujú silu nárazovej energie ako napr. smer valenia, medza pevnosti, orientácia zrna a zváranie. Tieto faktory sa musia zohľadniť pri výbere a použití ocele. 3.8.2.1. Skrutky a matice použité na pripevnenie ochrannej konštrukcie ku traktoru a použité na pripojenie konštrukčných častí ochrannej konštrukcie musia vykazovať vhodné vlastnosti kontrolovateľnej tvrdosti pri zníženej teplote. 3.8.2.2. Všetky zváracie elektródy použité vo výrobe konštrukčných častí a uchytení musia byť kompatibilné s ochrannou konštrukciou, ako je ďalej uvedené v bode 3.8.2.3. 3.8.2.3. Oceľové materiály pre nosné časti ochrannej konštrukcie musia byť z preukázateľne dostatočne tvrdého materiálu, ktorý spĺňa požiadavky rázovej skúšky ohybom podľa Charpyho, ako je uvedené v tabuľke 3.2. Druh ocele a kvalita musí byť špecifikovaná v súlade s normou ISO 630:1995. Amd1:2003. Oceľ s valcovanou hrúbkou menšou ako 2,5 mm a s obsahom uhlíka menším ako 0,2 % spĺňa túto požiadavku. Nosné časti ochrannej konštrukcie vyrobené z materiálov iných ako oceľ musia mať rovnakú odolnosť voči nárazu pri nízkych teplotách. 3.8.2.4. Pri skúšaní podľa požiadaviek rázovej skúšky ohybom podľa Charpyho, veľkosť vzorky nesmie byť menšia ako najväčšia z veľkostí uvedených v tabuľke 3.2, ktorú materiál umožní. 3.8.2.5. Rázová skúška ohybom podľa Charpyho sa vykoná v súlade s postupom uvedeným v predpise ASTM A 370-1979, okrem veľkostí vzoriek, ktoré musia byť v súlade s rozmermi uvedenými v Tabuľke 3.2. 3.8.2.6. Alternatívami k tomuto postupu je použitie upokojenej alebo poloupokojenej ocele, pre ktorú sa musí poskytnúť primeraná špecifikácia. Druh ocele a kvalita musí byť špecifikovaná v súlade s normou ISO 630:1995. Amd1:2003. 3.8.2.7. Vzorky musia byť pred formovaním alebo zváraním na použitie v ochrannej konštrukcii pozdĺžne a odobraté z plochého materiálu, tyčí alebo profilov. Vzorky z tyčí alebo profilov sa odoberú zo stredu strany s najväčším rozmerom, pričom sa tam nesmú nachádzať zvary. ▼M2 3.8.3. Odolnosť proti krehnutiu pri nízkych teplotách možno preukázať uplatnením pravidiel a pokynov uvedených v oddiele 3 tohto bodu B pri zníženej teplote – 18 °C alebo nižšej teplote. Pred vykonaním dynamických skúšok sa musí ochranná konštrukcia a všetky montážne zariadenia ochladiť na teplotu – 18 °C alebo nižšiu teplotu. ▼B

3.9. [neuplatňuje sa]

Obrázok 3.1

Závažie kyvadla a jeho závesné reťaze alebo oceľové laná

(Rozmery v mm)

Obrázok 3.2

Metóda nárazu zozadu

Obrázok 3.2.a

Ochranná kabína

Obrázok 3.2.b

Zadný oblúkový rám

Obrázok 3.3

Metóda nárazu spredu

Obrázok 3.3.a

Ochranná kabína

Obrázok 3.3.b

Zadný oblúkový rám

Obrázok 3.4

Metóda nárazu zboku

Obrázok 3.5

Príklad usporiadania tlakovej skúšky

Obrázok 3.6

Poloha nosníka pre tlakové skúšky vpredu a vzadu

Obrázok 3.6.a

Ochranná kabína

Obrázok 3.6.b

Zadný oblúkový rám

Obrázok 3.7.

Poloha nosníka pre tlakovú skúšku vpredu pokiaľ plná tlaková sila nebola zadržaná vpredu

Obrázok 3.7.a

Ochranná kabína

Obrázok 3.7.b

Zadný oblúkový rám







Tabuľka 3.3 Rozmery voľného priestoru Rozmery mm Poznámky A1 A0 100 minimum B1 B0 100 minimum F1 F0 250 minimum F2 F0 250 minimum G1 G0 250 minimum G2 G0 250 minimum H1 H0 250 minimum H2 H0 250 minimum J1 J0 250 minimum J2 J0 250 minimum E1 E0 250 minimum E2 E0 250 minimum D0 E0 300 minimum J0 E0 300 minimum A1 A2 500 minimum B1 B2 500 minimum C1 C2 500 minimum D1 D2 500 minimum I1 I2 500 minimum F0 G0 — I0 G0 — v závislosti od C0 D0 — traktora E0 F0 —

Obrázok 3.8

Voľný priestor

Poznámka:

Rozmery sú uvedené v tabuľke 3.3.

1 – vzťažný bod sedadla

Obrázok 3.9

Voľný priestor







Obrázok 3.9.a Pohľad zboku Zadný alebo predný pohľad Obrázok 3.9.b Rez cez referenčnú rovinu

1 – vzťažný bod sedadla

2 – sila

3 – vertikálna referenčná rovina

Obrázok 3.10

Voľný priestor traktorov s reverzibilným sedadlom a volantom

Obrázok 3.10.a

Ochranná kabína

Obrázok 3.10.b

Zadný oblúkový rám

Obrázok 3.11

Príklad prístroja na meranie pružnej deformácie

1 – Trvalá deformácia

2 – Pružná deformácia

3 – Celková deformácia (trvalá + pružná deformácia)

Vysvetlivky k prílohe VI









PRÍLOHA VII

Požiadavky uplatňované na ochranné konštrukcie chrániace pri prevrátení (pásové traktory)

A. VŠEOBECNÉ USTANOVENIE

1. Požiadavky Únie na ochranné konštrukcie chrániace pri prevrátení (pásové traktory) sú uvedené v bode B.

B. POŽIADAVKY UPLATŇOVANÉ NA OCHRANNÉ KONŠTRUKCIE CHRÁNIACE PRI PREVRÁTENÍ (PÁSOVÉ TRAKTORY)(1)

1. Vymedzenie pojmov

1.1 [neuplatňuje sa]

1.2. Ochranná konštrukcia chrániaca pri prevrátení (ROPS) Ochranná konštrukcia chrániaca pri prevrátení (ochranná kabína alebo rám) ďalej len „ochranná konštrukcia“, predstavuje konštrukciu na traktore, ktorej hlavným účelom je zabrániť alebo obmedziť nebezpečenstvo hroziace vodičovi,